	                             ДЕЙСТВАЩ                     

                          УСТАВ НА КАБ
	ПРОЕКТ ЗА ИЗМЕНЕНИЕ И ДОПЪЛНЕНИЕ НА УСТАВ НА КАБ /29.01.2015 г/
	МОТИВИ КЪМ ПРЕДЛОЖЕНИЯТА ЗА  ИЗМЕНЕНИЕ НА УСТАВА НА КАБ

	Глава първа
Общи положения
Чл.1. (1) (изм. 2006) „Камарата на архитектите в България”, е юридическо лице, създадено със „Закона за камарите на архитектите и инженерите в инвестиционното проектиране” (Обн., ДВ, бр. 20 от 4.03.2003 г.).
(2) (изм. 2006) "Камарата на архитектите в България" е продължител на дейността на Инженерно-архитектната камара, създадена с „Наредба-закон за Инженерно-архитектната камара и за академичната организация на инженерите и архитектите в България” от 1937, и правоприемник на “Камарата на архитектите в България”, учредена през 1991 г в изпълнение на Решение на Осмия извънреден конгрес на Съюза на архитектите в България и регистрирана по Закона за юридическите лица с нестопанска цел през 2001 година.
Чл.2. (1) (изм. 2006) "Камарата на архитектите в България" е професионалната организация на архитектите, извършващи дейност в устройственото планиране и инвестиционното проектиране.
(2) (изм. 2006) Пълното наименование на професионалната организация на архитектите е "Камара на архитектите в България", което се изписва съкратено КАБ.
(3) Седалището на "Камарата на архитектите в България" е в София.
(4) Наименованието, седалището и адресът на управление се посочват на български и английски език във всички официални документи и издания на Камарата на архитектите в България.
(5) (изм.2007) Камарата на архитектите в България, наричана по-нататък за краткост „Камарата” има кръгъл печат с графичен знак и надпис "Камара на архитектите в България". Всяко нейно подразделение има аналогичен кръгъл печат с допълнителен поясняващ текст .

	Глава първа
Общи положения
Чл.1. (1) „Камарата на архитектите в България”, наричана по-нататък за краткост „Камарата”,  е юридическо лице, създадено със Закона за камарите на архитектите и инженерите в инвестиционното проектиране (Обн., ДВ, бр. 20/2003 г., изм. и доп. бр.65/2003 г., изм. бр. 77/2005 г., бр.30/2006 г. изм. и доп. бр. 79/2006 г., изм. бр.59/2007 г., бр. 13/2008 г., изм. и доп. бр.28/2009 г.).
(2) Камарата на архитектите в България е продължител на дейността на Инженерно-архитектурната камара, създадена с „Наредба-закон за Инженерно-архитектната камара и за академичната организация на инженерите и архитектите в България” от 1937 (обн.ДВ бр.221/1937 г.; попр. бр. 226/1937 г.), и правоприемник на Камарата на архитектите в България, учредена през 1991 г. в изпълнение на Решение на Осмия извънреден конгрес на Съюза на архитектите в България и регистрирана по Закона за юридическите лица с нестопанска цел през 2001 година.
Чл.2. (1) Камарата на архитектите в България е професионалната организация на архитектите, урбанистите и ланшафните архитекти, извършващи дейност в устройственото планиране и инвестиционното проектиране.
(2) Пълното наименование на професионалната организация на архитектите е "Камара на архитектите в България", което се изписва съкратено „КАБ“.
(3) Седалището на Камарата на архитектите в България е в София.
(4) Наименованието, седалището и адресът на управление се посочват на български и английски език във всички официални документи и издания на Камарата на архитектите в България.
(5) Камарата на архитектите в България, има кръгъл печат с графичен знак и надпис "Камара на архитектите в България". Всяко нейно подразделение има аналогичен кръгъл печат с допълнителен поясняващ текст .   

	 За чл.1. (1) Фактологично уточнение
  По чл.1. (2) Фактологично уточнение
   По чл.2. (1) Синхронизиране със ЗКАИИП

	Глава втора
ЦЕЛИ и функции
Чл.3. Главна цел на Камарата е да регламентира дейността на архитектите - проектанти и да гарантира свободния избор на проектант в условията на лоялна конкуренция.
Чл.4. (изм. 2007) Целите на Камарата са:
1. да представлява своите членове като защитава професионалните им права и интереси в съответствие с интересите на обществото;
2. да регламентира принципите за професионалната дейност посредством приемането на професионален кодекс на архитектите и упражнява контрол по спазването му;
3. да не допуска монополизъм, недобросъвестна практика и неравноправно положение между своите членове;
4. да създава, доколкото това е допустимо в рамките на действащото законодателство, условия за'свободен избор на проектант от страна на клиента (инвеститора);
5. да оказва съдействие за защита на авторските права на архитекта върху проекта и практическата му реализация в съответствие с действащото в страната законодателство за авторското право и сродните му права;
6. да изготвя и представя становища по приемането на нови и изменението на действащи нормативни актове, свързани с устройственото планиране, инвестиционното проектиране и строителството;
7. да поддържа конкурсното начало в проектирането;
8. да осъществява сътрудничество със сродни професионални организации на европейско и международно равнище;
9. да осъществява сътрудничество с висшите училища за подготовка на архитекти с оглед организирането на квалификационни курсове, следдипломно обучение и курсове за професионално обучение, включително за обучение по европейски правила и стандарти;
10. да утвърждава правила за работа и съдейства за провеждането на стажа на проектантите с ограничена правоспособност;
11. да извършва и всякакви други позволени от закона дейности, включително предвидени по-нататък в този устав, с оглед защитата и отстояването на обществения престиж и доброто име на  своите членове.
Чл.5. (изм. 2007) В изпълнение на своите цели Камарата има следните функции:
1. поддържа и актуализира регистри на лицата с пълна проектантска правоспособност, които се обнародват ежегодно в "Държавен вестник";
2. поддържа и актуализира регистрите на проектантските бюра;
3. поддържа и актуализира регистри на проектантите с ограничена проектантска правоспособност;
4. поддържа и актуализира регистрите на чуждестранните архитекти от ЕС, ЕИО, Конфедерация Швейцария и от трети страни;
5. издава удостоверения за съответната проектантска правоспособност;
6. следи за изпълнението на професионалните задължения на своите членове и налага наказанията, предвидени в закона;
7. спомага за разрешаването на спорове между своите членове, както и между членовете и трети лица;
8. приема методика за определяне на размера на възнагражденията за предоставяне на проектантски услуги.
9. създава правила за упражняване на професията като издава наредби, правилници и др. документи, касаещи професионалната дейност на архитектите.
Чл.6. (отм. 2007)

	Глава втора
ЦЕЛИ и функции
Чл.3. Главна цел на Камарата е да   регулира и администрира законното упражняване на дейността на архитектите, урбанистите и ландшафните архитекти в областта на устройственото планиране и инвестиционното проектиране при условията на свободен пазар и лоялна конкуренция.  
Чл.4. Целите на Камарата са:
1. да представлява своите членове, като защитава професионалните им права и интереси в съответствие с интересите на обществото;
2. да регламентира принципите за професионалната дейност посредством приемането на Професионален кодекс и да упражнява контрол по спазването му;
3. да не допуска монополизъм, недобросъвестна практика и неравноправно положение между своите членове;
4. да съдейства за създаването на условия за свободен избор на проектант от страна на клиента (инвеститора) в рамките на действащите закони; 
5. да съдейства за защита на авторските права на членовете на Камарата,  в съответствие със  Закона за авторското право и сродните му права;
6. да изготвя и представя становища по приемането на нови и изменението на действащи нормативни актове, свързани с устройственото планиране, инвестиционното проектиране и строителството;
7. да поддържа конкурсното начало и да    предотвратява конфликт на интереси в проектирането ;
8. да осъществява сътрудничество със сродни професионални организации на национално и международно равнище;
9. да осъществява сътрудничество с висшите училища за подготовка на архитекти, урбанисти и ландшафтни архитекти, при организирането на квалификационни курсове, следдипломно обучение и курсове за професионално обучение, включително за обучение по европейски правила и стандарти;
10. да утвърждава правила за работа и съдейства за провеждането на стажа на проектантите с ограничена правоспособност;
11. да извършва и всякакви други позволени от закона дейности за защита на интересите, обществения престиж и доброто име на  своите членове.
Чл.5.  В изпълнение на своите цели Камарата осъществява следните функции:

        1. поддържа и актуализира Регистър на       членовете на Камарата, с информация за проектантската им правоспособност, който се обнародва ежегодно в "Държавен вестник";

        2. издава удостоверения за съответната правоспособност и за признаване на   професионална квалификация за професията „архитект”, съгл. Закона за признаване на професионалната квалификация (ЗППК);
   3. приема Методика за определяне            размера на  възнагражденията за            предоставяне на проектантски услуги;
4. създава правила за упражняване на професията като издава правилници и други документи, касаещи професионалната дейност на членовете й;
5. следи за изпълнението на професионалните задължения на своите членове и налага наказанията, предвидени в закона и този Устав;  
6. участва в поддържането на  информационна система за вътрешния пазар  на услуги ( IMI System) съгласно изискванията на ЕС;
7. осигурява  информация за дейността на Камарата, засягаща упражняване на професията .
8. съдейства за разрешаването на спорове между своите членове, както и между членовете и трети лица;
9. упражнява други, предвидени в Закона за камарите на архитектите и  инженерите в инвестиционното проектиране (ЗКАИИП) и дeйстващите нормативни актове, права и задължения.  

	    По чл.3. По-детайлно определение на основните оперативни функции на Камарата
   По чл. 4 т. 4. Редакция, уточняваща рамките на възможностите на КАБ за създаването на условия за свободен избор на проектант

   По чл. 4 т. 5. Редакция, посочваща обекта на защита на авторските права (членовете на КАБ) в съответствие със ЗКАИИП
   По чл. 4 т. 7. Допълва съдържанието на текста от ЗКАИИП с важна функция на КАБ
   По чл.4 т. 8 Прецизиране на т.8 с по-точен и изчерпателен текст, в съответствие със ЗКАИИП
  По чл. 4 т. 9. Синхронизиране със ЗКАИИП

  По чл. 4 т. 11. Акцентиране върху основната цел на КАБ.
  По чл.5 т.1. Обобщава т.1 и т.3 и т.4 от действащия Устав, които са с аналогично съдържание и отговаря на ЗКАИИП

   По чл.5 т.2. Допълва т.5 от действащия Устав с изискването на ЗППК относно регулираната професия „архитект“

   По чл.5 т.5. Необходима добавка към текста от ЗКАИИП 
   По чл.5 т.6. Добавка към функциите на КАБ в съответствие с членството на страната ни в ЕС.
   По чл.5 т.7. Допълнителна функция на КАБ
    По чл.5 т.8. Редакционна корекция на глагол с по-реално действие към текста от ЗКАИИП

   По чл.5 т.9. Текст, обобщаващ рамката на всички неупоменати функции на КАБ.
   Предложенията на работната група за промени в гл.ІІ се отнасят до изчистване на пожелателни текстове, обобщаване на точки с аналогично съдържание, синхронизиране на Устава с действащите закони  и изискванията по членството на страната на в Европейския съюз.

   Редакцията на гл. ІІ не води до радикални промени на тази част от действащиия Устав, но текстът е по-сбит, ясен и подреден.

	Глава трета
Членство, права и задължения
Чл.7. (изм. 2007) (1) Архитектите, които имат пълна проектантска правоспособност, задължително членуват в Камарата.
(2) За архитектите, които притежават ограничена проектантска правоспособност или не упражняват проектантска дейност, членството в Камарата не е задължително.
(3) (изм. 2007) Архитектите по ал. 2, които членуват в Камарата, както и архитектите, на които пълната проектантска правоспособност е редуцирана при условията на чл. 230 от ЗУТ, не могат да бъдат избирани в органите за управление.
(4) (нова 2007) Поддържането на членството в Камарата е неотменимо условие за поддържането на пълната проектантска правоспособност.
 (5) (нова 2007) Със заемането на длъжността “Главен архитект” на Община с време на изпълнение на функциите в общ размер до два дни седмично проектант с пълна проектантска правоспособност я губи само за територията на съответната Община, като си я запазва за останалата територия на страната. Такъв проектант се ползва от всички права, произтичащи от членството в Камарата, с изключение на правото да бъде избиран за член на Управителния съвет, Контролния съвет и Комисията за дисциплинарно производство. Тези обстоятелства се отразяват в Регистъра на действащите архитекти с пълна проектантска правоспособност”.
Чл.8. Член на Камарата може да бъде:
1. (изм. 2007) всеки български гражданин, притежаващ диплома от акредитирано висше училище, образователно-квалификационна степен „магистър” и професионална квалификация „архитект” или “урбанист”;
2. (изм. 2004) всяко чуждестранно лице, притежаващо диплома за архитект с образователно-квалификационна степен “магистър”, отговаряща на изискванията на Закона за камарите на архитектите и инженерите в инвестиционното проектиране, Закона за устройство на територията и Закона за висшето образование, при условия на взаимност със съответната държава.
Чл.9. (изм. с ДВ.бр.79/2006) Членството в Камарата възниква с вписването на архитекта в Регистъра на Камарата.
Чл.10. Членовете на Камарата имат право:
1. да избират, да бъдат избирани и да участват в дейността на органите за управление на Камарата в периодите, когато не попадат под ограниченията на чл. 21, ал. 2 и 4 от Закона за камарите на архитектите и инженерите в инвестиционното проектиране;
2. да оспорват и да обжалват решенията на управителните органи на Камарата ;
3. да внасят в Управителния съвет предложения, препоръки и жалби, касаещи дейността на Камарата;
4. (изм. 2006) да получават експертно съдействие при консултирането по въпроси, свързани с авторските права и/или договорите за проектиране.
Чл.11. Членовете на Камарата нямат право:
1. да договарят и извършват проектиране над границата на проектантската си правоспособност;
2. (изм. с ДВ.,бр.79/2006) да нарушават Методиката за определяне възнагражденията за предоставени проектантски услуги;
3. (изм. с ДВ.,бр.79/2006) да нарушават професионалния кодекс;
4. да подписват чужд проект;
5. да допускат нелоялна конкуренция, монополизъм и нарушаване на авторските права на друг архитект;
6. да съгласуват и одобряват инвестиционен проект или устройствен план, който не е подписан от проектант с необходимата проектантска правоспособност;
7. да съвместяват дейността на проектант с пълна проектантска правоспособност с дейността на строител, на строителен предприемач или на административен служител;
8. да работят по договори нерегистрирани в Камарата на архитектите в България;
9. да работят при конфликт на интереси, включително на свързани лица по § 1 от Допълнителните разпоредби на Търговския закон за определените под ограничения занятия и длъжности според този Устав, Закона за камарите на архитектите и инженерите в инвестиционното проектиране, Закона за устройство на територията или според принципите на професионалната етика и лоялната конкуренция.
Чл.12. Членовете на Камарата са задължени:
1. да съдействат за постигането на целите на Камарата, посочени в Закона за камарите на архитектите и инженерите в инвестиционното проектиране и в този Устав;
2. да спазват Устава на Камарата и да изпълняват решенията на Общото събрание и на Управителния съвет на Камарата;
3. да внасят при постъпването си встъпителна вноска и редовно да изплащат дължимите вноски в размера и сроковете, определени от органите за управление на Камарата на архитектите в България;
4. да регистрират договорите за проектиране по утвърден от Управителния съвет на Камарата образец;
5. да уведомяват Камарата за настъпили промени в обстоятелствата, свързани с проектантската им правоспособност.
Чл.13 (1) Членството в Камарата се прекратява в следните случаи:
1. по лично искане, заявено писмено до съответния орган на Камарата;
2. (изм. – 2004) при неплащане на годишната вноска в установения срок;
3. при прекратяване дейността на Камарата;
4. при смърт.
(2) При прекратяване на членството Камарата не дължи връщане на каквито и да било имуществени вноски.
(3) Лицата с прекратено членство нямат право на дял от имуществото в случай на ликвидация на Камарата.


	Глава трета
 ПРОЕКТАНТСКА ПРАВОСПОСОБНОСТ.
Членство, права и задължения. 
Чл.6. Проектантската правоспособност бива „пълна” и „ограничена". Вида и обема на проектантските услуги, които архитектите, урбанистите и ландшафните архитекти могат да осъществяват,  в зависимост от притежаваната от тях професионална правоспособност, са регламентирани от ЗКАИИП.  
Чл.7. (1) Член на Камарата може да бъде всеки български или чуждестранен гражданин, дипломиран с професия „Архитект”, „Урбанист” или „Ландшафтен архитект” и отговарящ на изискванията за професионална квалификация и стаж, регламентирани в ЗКАИИП, ЗППК, директива 2005/36/ЕО и/или приетите на взаимна основа договорености между РБългария и други държави, и е вписан в съответния регистър.

(2) Процедурите по признаване на професионална квалификация се регламентират с отделен правилник, приет от Управителния съвет на КАБ, в съответствие с изискванията на  ЗППК.
(3) Членството в Камарата възниква с вписването на архитекта, урбаниста и ландшафтния архиитект в Регистъра на Камарата.
Чл.8.(1) Упражняването на  проектантски права от архитектите, урбанистите и ландшафните архитекти е допустимо само след регистрация към Камарата, в съответствие с изискванията за вписване.
(2) Членството в КАБ е задължително условие за придобиване и поддържане на пълна проектантска правоспособност от архитектите, урбанистите и ландшафните архитекти.  
(3) За архитектите, урбанистите и ландшафните архитекти, които притежават ограничена проектантска правоспособност или не упражняват проектантска дейност, членуването в КАБ е доброволно.
Чл.9.  Членовете на Камарата имат право:
1. да избират и да бъдат избирани в органите за управление на Камарата и нейните структури, ако притежават пълна проектантска правоспособност и не попадат под ограниченията, предвидени в ЗКАИИП, ЗУТ, настоящия Устав и действащите нормативни актове;   
2. да обжалват решенията на органите на управление на Камарата и на нейните структури по реда, посочен в този Устав и Административно-процесуалния кодекс;
3. да внасят в Общото събрание и в Управителния съвет на Камарата, респ. – в Регионалните управителни съвети, предложения и препоръки, касаещи дейността на КАБ;  

4. да получават експертно съдействие при консултирането по въпроси, свързани с професионалната им дейност.
 Чл.10. Членовете на Камарата нямат право:
1. да договарят и извършват проектиране над границата на проектантската си правоспособност;
2. да нарушават Методиката за определяне на  възнагражденията за предоставени проектантски услуги;
3.   да авторизират чужд проект;
4. да допускат нелоялна конкуренция, монополизъм и нарушаване на авторските права на друг    архитект;  
5.  да съвместяват лично, или чрез свързани лица :
   а/ изготвяне на доклад за оценка съответствието на инвестиционни проекти и осъществяване на независим строителен надзор  на обекти, за които са участвали в изработването на проекта;  

  б/ проектиране и изпълнение на строително-монтажни работи на един и същи обект;
    в/  дейността на проектант с пълна проектантска правоспособност с работа като служител по трудово или служебно правоотношение в администрациите на централните и местни  органи на управление, и в органи със съгласувателни, одобрителни, разрешителни и контролни функции, в обхвата на  административно-териториялната единица, в която упражняват правомощията си.
    6. да нарушават други въведени     ограничения според този Устав, ЗКАИИП, ЗУТ,   действащите нормативни актове  и Професионалния кодекс.
   Чл.11. Членовете на Камарата са задължени:
1. да спазват ЗКАИИП, Устава на Камарата, Професионалния кодекс и да изпълняват решенията на органите на управление на Камарата и  на органите на управление на съответната регионална структура;
2. да внасят при постъпването си встъпителна вноска и редовно да изплащат дължимите годишни и други вноски и такси в размера и сроковете, определени от Общото събрание на Камарата;
3. да регистрират договорите за проектиране по утвърден от Управителния съвет на Камарата образец;
         4. да уведомяват Камарата за настъпили      промени в обстоятелствата, свързани с проектантската им правоспособност в 14-дневен срок от настъпването на тези обстоятелства.
    Чл.12. (1) Членството в Камарата се прекратява в следните случаи:
1. по лично искане, заявено писмено чрез съответния Регионален управителен съвет до Управителния съвет на Камарата;
2. при неплащане на годишната вноска в установения срок;
3. при настъпване на обстоятелство, което представлява пречка за изпълнение на условията, предвидени в ЗКАИИП или този Устав, за членство в Камарата;
           4. при смърт.
  
(2) При прекратяване на членството, Камарата не дължи връщане на   парични суми или други активи.
        Чл.13. (1) Членовете на Камарата, които попадат под ограничителния режим на чл.230 ал.3 от Закона за устройство на територията (ЗУТ), се считат за лица с временно прекратена проектантска правоспособност в обхвата на територията, където упражняват своите трудови или служебни правоотношения.
(2)  Лицата, за които се отнася органичителния режим на чл.230 ал.3 от ЗУТ , не могат да бъдат избирани за членове в органите на управление на Камарата и нейните териториални структури за периода, докато заемат съответната длъжност.
(3) Ограниченията по чл.230 ал.3 от ЗУТ не се отнасят до дейността по упражняване на авторски надзор при изпълнение на обекти, проектирани и одобрени преди настъпване на обстоятелствата по цитирания текст.

(4) Възникването и отпадането на ограниченията по чл.230 ал.3 от ЗУТ се вписват в регистъра на КАБ.
Чл.14. Членовете на Камарата, притежаващи ограничена проектантска правоспособност, освен проектиране на обектите, посочени в ЗКАИИП, могат да участват в изработването на проекти за обекти от всички категории и видове  в колектив и под ръководството на лица с пълна проектантска правоспособност, като последните носят  отговорност за законосъобразността и качествата на  проекта.  

	   В глава Трета предлагаме частично възстановяване на текстове от отменената глава „Проектантска правоспособност“.
    По чл.6  Нов текст, уточняващ видовете проектантска правоспособност и правата за осъществяване на съответния вид и обем проектантски услуги, по изискванията на ЗКАИИП
   По чл.7 (1) Нов текст, определящ условията за членство в Камарата
   По чл.7 (2) Нов текст, насочващ към правилник за признаване на професионална квалификация, в съответствие със ЗППК
   По чл.7 (3) Синхронизиране със ЗКАИИП
   По чл.8  Предложеният тескт ясно и подредено регламентира условията за упражняване на проектантските права, притежаване на пълна проектантска правоспособност и членство в Камарата, както е описано в  ЗКАИИП
    По чл.9 т.1   Текстът в червено точно определя основните права на членовете на Камарата, като отнася ограниченията за участие в органите на управление към динамично променящите се закони и норматиивни актове
   По чл.9 т.2  Допълнение към чл.10 т.2 на действащия Устав, насочващ към реда на обжалване решенията на органите на управление на КАБ, в съответствие с характера им.

   По чл.9 т.3  По-точно определяне на адресанта на предложения и препоръки по дейността на КАБ
   По чл.9 т.4.  По-всеобхватно определение на територията на експертно съдействие.
   По чл.10 т.3.  Въвеждане на глагол с по-изчерпателно действие
   По чл.10 т.5.  Текстът в червено определя сферата на забрана за съвместяване на дейности, които водят до конфликт на интереси, като в зоната на ограниченията се включват и свързаните лица. 
носки и органът, който определя размера им.
   По чл.6  Заключителен текст, включващ неупоменатите в предидущите членове ограничения, които са наложени от действащите нормативни документи.
   По чл.11. т.1.  Рамков текст, обобщаващ  основните задължения на членовете на Камарата, който съвместява няколко точки от чл.12 на действащия Устав 
   По чл.11. т.2.  Допълнение, уточняващо видовете  в
   По чл.11 т.4.  Определяне на срок за регистрация на настъпилите промени, свързани с проектантската правоспособност
   По чл.12.(1) т.1.  Добавка, определящя реда за прекратяване на членство по лично искане, в съответствие със ЗКАИИП
   По чл.12.(1) т.3.  Нов текст, който допълва условията за прекратяване на членство в КАБ, произтичащи от ЗКАИИП и Устава на Камарата.
 По чл.12 (2).  Важно уточняване на обстоятелство, което би могло да се оспорва по съдебен път, ако не е ясно дефинирано.

   По чл.13.  Този член е с особено значение при ограничителния режим на значителна част от членовете на КАБ, поради което считаме за необходимо да цитираме конкретен член от ЗУТ, както и да опишем дейностите, предмет на тези ограничения.
   По чл.14.  Този текст създава един демократичен режим за членовете на Камарата с ограничена проектантска правоспособност, за участие в колективи за разработката на проекти по всички категории под ръководството на проектанти с ППП, с презумцията за практическото усъвършенстване на младите специалисти и в съответствие с чл.4. т.10 от настоящото предложение за Устав

	Глава Четвърта

РЕГИСТРИ
(загл. Изм., 2007)
Чл.13а. (нов 2007) (1) За изпълнение на функциите по чл. 5, т. 1-4 в Камарата се създава постоянна комисия по регистъра.
(2) Комисията по регистъра се състои от председател, двама заместник-председатели и четирима членове.
(3) Председателят на комисията се избира от Управителния съвет измежду десетте члена на управителния съвет, избрани от общото събрание.
(4) Съставът на комисията се предлага от председателя и се гласува от управителния съвет на камарата.
(5) Комисията изработва правилник за работата си, който се приема от управителния съвет.
(6) Заседанията на комисията се провеждат  ежемесечно.
(7) Решенията на комисията се вземат с обикновенно мнозинство от датата на постъпване на заявлението за вписване и се докладват от председателя й в управителния съвет на Камарата.
(8) Решението на управителния съвет е основание за вписване в регистъра. Решението за отказ от вписване се съобщава на кандидата в едномесечен срок и подлежи на обжалване пред контролния съвет в 14 дневен срок от датата на получаването му.
(9) Комисията се отчита за дейността си пред управителния съвет
Чл.13б. (нов 2007) (1) Комисията по регистъра създава, актуализира и съхранява единен регистър на архитектите с призната проектантска правоспособност и проектантските бюра
(2) Регистърът се състои от подрегистри, които обхващат:
1. лица с призната пълна проектантска правоспособност;
2. проектантски бюра;
3. лица с ограничена проектантска правоспособност;
4. чуждестранни архитекти с призната правоспособност от страни на ЕС, ЕИО, и Конфедерация Швейцария;
5. чуждестранни архитекти с призната правоспособност от страни, извън посочените в т.4, отговарящи на изискванията на Наредбата за взаимно признаване на професионална квалификация.
(3) За вписване в регистъра кандидатите подават заявление по образци утвърдени от камарата. Заявленията се подават до Управителния съвет чрез регионалната колегия. Регионалната колегия прави мотивирано предложение до комисията по регистъра придружено със заявленията на кандидатите.
(4) Вписаните в регистъра архитекти или бюра получават документи за регистрация и печат по образци, утвърдени от камарата.
Чл.13в. (нов 2007) (1) Членовете на Камарата не подлежат на ежегодна регистрация. Основание за отписване от съответния регистър са:

1. влязла в сила присъда за умишлено престъпление от общ характер;

2. неплащане на годишна вноска в определения срок.
(2) Архитектите, които не са членове на Камарата подлежат на ежегодна регистрация и заплащат за това годишна такса в размер определен от Управителния съвет на Камарата.
Чл.14. ( отм. 2007)
Чл.15. ( отм. 2007)
Чл.16. ( отм. 2007)
Чл.17. ( отм. 2007)
Чл.18. ( отм. 2007)
Чл.19. ( отм. 2007)
Чл.20. ( отм. 2007)
Чл.21. ( отм. 2007)
Чл.22. ( отм. 2007)

	Глава Четвърта
РЕГИСТРИ
Чл.15. (1) В Камарата се създава постоянна Комисия по регистъра.
(2) Комисията по регистъра се състои от Председател, двама Заместник-председатели и четирима членове.  
      (3) Председателят на Комисията се избира от УС на КАБ измежду  десетте члена на неговия състав, които са избрани от Общото събрание.
      (4) Съставът на Комисията и промените в него се утвърждават от УС на КАБ по предложение на нейния Председател.
 (5) Комисията се отчита за дейността си пред Управителния съвет
Чл.16. Комисията изработва правилник за работата си, който се приема от Управителния съвет
Чл.17. (1) Заседанията на Комисията се провеждат най-малко на два месеца и се свикват от Председателя или Заместник-председателите.
(2) Комисията взема решения при кворум от пет члена.
(3) Решенията на Комисията се вземат с обикновено мнозинство.
Чл.18. (1) Комисията по регистъра създава, актуализира и съхранява единен регистър на архитектите, урбанистите и ландшафтните архитекти с раздели (томове), описани в Правилника за работа на комисията по регистъра.
   (2) Комисията съставя, поддържа и съхранява списък на свидетелства, атестации и други документи, удостоверяващи придобитата проектантска правоспособност, нейното отнемане или ограничаване.
     (3) Комисията организира изработването на личен печат на проектанта, членска карта и удостоверение за проектантска правоспособност с валидност на същото една календарна година, както и други удостоверителни документи, по образци утвърдени от УС на КАБ.
     (4) Конкретните изисквания, образци и процедури във връзка с дейността по регистрация и поддържането на съответна комплектована и актуализирана документация в КАБ се регламентират подробно в Правилника за работа на комисията по регистъра.
Чл.19. (1)  За вписване в регистъра кандидатите подават заявления чрез съответната Регионалната колегия.
(2) УС на Регионалната колегия прави мотивирано предложение, подписано от Председателя, до Комисията по регистъра, придружено със заявленията на кандидатите и приложените към тях документи.    
Чл. 20. (1) Комисията проверява дали са налице условията за придобиване на проектантска правоспособност и изготвя доклад до УС на КАБ..
(2) Комисията има право да прави всички необходими проверки, касаещи истинността на подадените от заявителя документи, като при констатиране на непълноти  дава на заявителя срок от 30 дни за допълване на изискуемите документи или на обстоятелствата отразени в тях.
(3) УС на КАБ се произнася с решение в тримесечен срок от подаване на заявлението.
(4) Решението на УС на КАБ се вписва в регистъра на Камарата и се съобщава на заявителя писмено, на адреса, посочен от него при подаване на документите. Решението или мълчаливият отказ могат да се обжалват от кандидата, по реда на Административно процесуалния Кодекс пред Контролния съвет, в 14 дневен срок от получаване на съобщението.
Чл.21. Комисията следи и отговаря за вписването на променени обстоятелства, свързани с проектантската правоспособност, когато такава информация е заявена в КАБ. Промяната може да засяга изменение на условията за придобиването на проектантската правоспособност или да настъпи по искане на проектанта, когато са налице предвидените в закона основания. Промяната се отразява чрез вписване в съответния регистър, след решение на Управителния съвет на КАБ.
Чл.22. (1) Регистърът на проектантите с пълна проектантска правоспособност се внася за публикуване в Държавен вестник ежегодно, през първата половина на месец януари.
(2) След датата на подаване на регистъра в Държавен вестник за публикуване, промените се отразяват само в сайта на КАБ.
 Чл.23. (1)  Вписаните в регистъра архитекти, урбанисти и ландшафни архитекти   получават документи за регистрация и печат по образци, утвърдени от УС на КАБ.   
(2) Членовете на Камарата с пълна проектантска правоспособност не подлежат на ежегодна регистрация.

(3) Основание за отписване от съответния регистър е:
           1. лична молба на лицето;

        2. настъпване на някои от изброените в  от ЗКАИИП  причини или обстоятелства;

3.  неплащане на годишна вноска в определения срок, освен ако е налице изрично            освобождаване за определени лица, по реда и при условията на този Устав.
(4) Решението за отписване от Регистъра се взема от УС по реда и условията, регламентиращи действията за вписване, .
      
(5) Решението за отписването от Регистъра на КАБ се изпълнява от Комисията по регистъра, която го съобщава писмено на отписаното лице и го публикува в сайта на Камарата.  
       
(6) Отписаните от Регистъра на КАБ архитекти, урбанисти и ландшафни архитекти са длъжни да върнат  удостоверението за проектантска правоспособност и личния си печат в срок от седем календарни дни.

	   По чл.15 (4)  Променен словоред, с добавка на промени в състава на Комисията в рамките на мандата.
   По чл.17 (1)  Предложение за по- целесъобразни срокове за провеждане на заседанията на Комисията и определяне на лицето, което има право да ги свика.

   По чл.17 (2)  Въвеждане на необходим кворум, гарантиращ коректни решения.
   По чл.18.(1)  Регистърът на членовете на КАБ е динамичен организъм, чиято промяна би нарушила актуалността на Устава. По тази причина отнасяме пподредбата на томовете към Правилника за работа на комисията по регистъра.
  По чл.18 (2) и (3)  Определят се някои от основните функции на Комисията по регистъра.
   По чл.18 (4)  Комисията по регистъра е основен помощен орган към УС на КАБ с отговорни и динамични функциии, които са обект на постоянни дискусии в УС, поради което считаме, че е най-коректно да бъдат отразени в Правилника за работа на комисията по регистъра. 
   По чл.19 (2)  Изяснява старта на процедурата по кандидатстване за вписване в регистъра.
   По чл.20  Считаме, че придобиването на проектантска правоспособност и  регистрацията и са особено важни както за кандидата, така и за извършващите регистрацията. Поради тази причина предлагаме по-обстойно описание на процедурата и съответните срокове за извършването и, или обжалване при необходимост.
   По чл.21  Аналогичен на предидущия мотив.
   По чл.22  Важно уточнение за обявяване на регистрацията.


	Глава пета
ОРГАНИ И УПРАВЛЕНИЕ
Раздел I
Структура
Чл.23. (1) Камарата е единна организация на територията на Република България.

(2) Камарата има териториални подразделения, сформирани по ред и условия, регламентирани в Закона за камарите на архитектите и инженерите в инвестиционното проектиране и този Устав.
 Чл.24. (1) Органи на управление на Камарата на национално равнище са: Общо събрание и Управителен съвет.
(2) (изм. 2007) Право на участие в органите за управление на Камарата имат само членовете, отговарящи на условията по чл. 21, ал. 2 и 4 от Закона за камарите на архитектите и инженерите в инвестиционното проектиране, за не повече от два последователни мандата по четири години в регионално или национално ръководство.
(3) (изм. 2007) За членове на Управителния съвет на Камарата, Контролния съвет и Комисията по дисциплинарно производство не могат да бъдат предлагани и избирани членове на централни органи за управление на съсловни и браншови организации на други участници в инвестиционния процес.
(4) Никой член няма право на глас в органите за управление при решаване на въпроси, отнасящи се до него и свързаните с него лица по §1 от Търговския закон.
(5) Камарата се представлява от Председателя на Управителния съвет.

Раздел ІІ
Национални органи и управление
Чл.25. (изм. 2007) Органите на Камарата на национално ниво са Общо събрание, Управителен съвет, Контролен съвет и Комисия по дисциплинарно производство.
Чл.26. Камарата се управлява от Общо събрание, Управителен съвет, оперативно ръководство и Председател.
Чл.27.(1) Върховен орган на Камарата е Общото събрание.
(2) (изм. 2007) Делегати на Общото събрание по право са членовете на националните органи на Камарата. Останалите делегати се избират от Общото събрание на всяко от подразделенията на Камарата – регионални колегии, респективно – архитектурните колегии, когато към регионалната колегия има такива, при норма на представителство един делегат на всеки десет члена. Делегатите трябва да притежават пълна проектантска правоспособност. Ако съответното подразделение е с по-малко от десет члена, то се представлява от един делегат, а когато броят на членовете е над десет, но не съответства на установената норма на представителство, на повече от пет члена се избира един делегат.
(3) Всеки делегат има право на един глас.
(4) Всеки член на Камарата има право на свободен достъп до участие в Общото събрание с право на съвещателен глас.
Чл.28. Правомощия на Общото събрание:
1. приема, изменя и допълва Устава на Камарата;
2. (изм. с ДВ.бр.79/2006) избира и освобождава при тайно гласуване председателите и членовете на Управителния съвет, на Контролния съвет и на Комисията по дисциплинарно производство;
3. приема програмата за дейността на Управителния съвет на Камарата и бюджет за изпълнението й;
4. определя средствата, необходими за постигане на целите на Камарата;
5. (изм. с ДВ.бр.79/2006) приема, изменя и допълва Методика за определяне на възнагражденията за предоставени проектантски услуги;
6. (изм. с ДВ. бр.79/2006) приема, изменя и допълва Професионалния кодекс;
7. (изм. с ДВ. бр.79/2006) изслушва, обсъжда и приема годишния отчет за дейността на Управителния съвет, на Контролния съвет и Комисията по дисциплинарно производство, както и годишния отчет за финансовите приходи и разходи на Камарата;
8. (изм. с ДВ.,бр.79/2006) разглежда и решава жалби против решенията на Управителния съвет на Камарата, Контролния съвет и Комисията по дисциплинарно производство;
9. произнася се по въпроси във връзка с професионалните интереси на членовете си;
10. взема решения за разпореждане с недвижими имоти, собственост на Камарата;
11. избира одитори и освобождава от отговорност Управителния съвет.
Чл.29.(1) Общото събрание на Камарата може да бъде редовно и извънредно.
(2) (изм. 2007) Редовно Общо събрание се свиква ежегодно от Управителния съвет.
(3) (изм. 2007) Извънредни общи събрания се свикват от Управителния съвет на Камарата по негова инициатива или по писмено искане на най-малко 1/10 от членовете. Ако в последния случай Управителния съвет на Камарата в едномесечен срок не отправи писмена покана за свикване на Общо събрание, то се свиква от Контролния съвет в едномесечен срок от постъпилото до него искане
(4) (изм. 2007) Управителният съвет изпраща покана за свикване на общото събрание до всички регионални колегии и я публикува в професионалната преса поне един месец преди датата на провеждането.
Чл.30 (1) Общото събрание е редовно, ако присъстват най-малко две трети от делегатите. При липса на кворум Общото събрание се отлага с един час, след което се провежда и се смята за редовно независимо от броя на присъстващите делегати.
(2) Заседанията на Общото събрание са публични и се ръководят от Председателя на Управителния съвет, а в негово отсъствие - от неговия заместник. Всички разисквания и взети решения се протоколират.
(3) Решенията на Общото събрание се вземат с обикновено мнозинство 50% плюс един глас.
(4) Решенията по чл.28,т.1 и т.6 се вземат с квалифицирано мнозинство от две трети от гласовете.
Чл.31 (1) Управителният съвет е орган на Камарата, който ръководи дейноста й съгласно изискванията на Закона за камарите на архитектите и инженерите в инвестиционното проектиране и Устава.
(2) (изм. 2007) Управителният съвет на Камарата се състои от Председател, 10 (десет) членове, избрани от Общото събрание и председателите на регионалните колегии. Членовете на Управителния съвет са с мандат четири години, за не повече от два последователни мандата.
(3) За членове на Управителния съвет могат да бъдат предлагани и избирани само членове на Камарата с пълна проектантска правоспособност и ефективен проектантски стаж най-малко десет години.
(4) Не се допуска членство в Управителния съвет на Камарата:
1. на свързани лица по смисъла на §1 от допълнителните разпоредби на Търговския закон;
2. на народни представители, министри и членове на политически кабинети към министерства.
Чл.32 (1) (изм. 2007) Управителният съвет на Камарата заседава редовно всяко тримесечие и взема решения при задължителен кворум шест члена от избраните от Общото събрание и половината от председателите на регионалните колегии.
(2) Извънредно заседание на Управителния съвет се свиква от Председателя или по писмено искане на най-малко една трета от членовете му.
(3) На заседанията се водят протоколи, които се съхраняват в протоколна книга.
(4) При отпадане или отстраняване на член от основния състав на Управителния съвет преди края на мандата му, съставът се попълва временно от списъка с проектопредложенията за избора му от предходното Общо събрание, по реда на получените гласове. Новите членове подлежат на утвърждаване или подмяна с други от непосредственото следващо Общо събрание.
Чл.33. (1) Управителния съвет на Камарата сформира Комисия по регистъра, както и други постоянни или временни комисии в съответствие с актуалните дейности и приема правила за работата им.
(2) (нова 2006) Управителният съвет публикува в бюлетина и в електронния сайт на Камарата тримесечни отчети за дейността на комисиите по т. 1”.
Чл.34. (изм. 2007) (1) Управителният съвет на Камарата:
1. организира извършването на дейността на Камарата в съответствие с този Устав и решенията на Общото събрание и носи отговорност за това;
2. осъществява оперативно ръководство на Камарата в периодите между Общите събрания в съответствие с взетите от тях решения и съгласно предназначението й по Закона за камарите на архитектите и инженерите в инвестиционното проектиране и този устав;
3. стопанисва и се разпорежда с имуществото на Камарата при спазване на изискванията на Устава, осъществява и отчита финансовата й дейност, подготвя и внася бюджет за обсъждане и приемане от Общото събрание;
4. отчита дейността си пред Общото събрание;
5. (изм. с ДВ.,бр.79/2006) изготвя Методика за определяне на възнагражденията за предоставени проектантски услуги и измененията в нея и след одобряването й от Общото събрание я публикува;
6. (изм. 2007) решава всички въпроси от дейността на Камарата, които не са от изключителна компетентност на Общото събрание или на регионалните колегии;
7.предизвиква и участва в инициативи за изменение и допълнение на нормативни документи по организация и управление на инвестиционния процес и изпълнява ролята на съвещателен орган на законодателни и държавни институции;
8. съгласува конкурсни програми за устройствено планиране и инвестиционно проектиране;
9. популяризира целите и задачите на Камарата, постиженията и проблемите на архитектурното проектиране;
10. осъществява информационната и издателска политика на Камарата и създава поддържа и актуализира интернет сайт за цялостната дейност на Камарата;
11. осъществява контакти със сродни организации и сдружения в страната и участва в съвместни инициативи и мероприятия, свързани с архитектурното творчество;
12. осъществява контакти с Камарите от други държави за взаимното признаване на проектантската правоспособност и пълноправно участие на българските архитекти на международния проектантски пазар;
13. приема Правилник за приложение на Устава;
14. (нова 2007) Управителния съвет на Камарата организира, методически ръководи и контролира регистрацията на договорите и проектантските бюра.
(2) (нова 2007) Управителният съвет на Камарата може да заседава и взема решения в редуциран състав – Оперативно ръководство. Оперативното ръководство се състои от Председателя на Управителния съвет и петима от членовете на управителния съвет, избрани от Общото събрание.
(3) (нова 2007) Съставът на оперативното ръководство се определя от Управителния съвет на Камарата. Заседанията на оперативното ръководство се провеждат между заседанията на Управителния съвет и се свикват от Председателя.
(4) (нова 2007) Правомощията на оперативното ръководство се определят с решения на управителния съвет.
Чл.35. (1) (изм. с ДВ.,бр.79/2006 и с реш. ИОС ян. 2007) Контролният съвет се състои от председател и шестима членове, избрани от Общото събрание с тайно гласуване.
(2) Председателят на Контролния съвет го представлява пред останалите органи на Камарата. Той има право на участие в заседанията на Управителния съвет с право на съвещателен глас.
Чл.36. (1) Контролният съвет:
1. контролира спазването на Устава и изпълнението на решенията на Общото събрание от страна на Управителния съвет;
2. прави предложения за отмяна на незаконосъобразни или противоуставни решения на Управителния съвет на Камарата;
3. контролира финансовата дейност на Управителния съвет, а при необходимост предизвиква финансова ревизия;
4. дава заключение по годишния отчет и баланса;
5. решава други въпроси от негова компетентност.
(2) Контролният съвет се отчита за дейността си пред Общото събрание.
Чл.37. (1) (изм. с ДВ.,бр.79/2006 и с реш. ИОС ян. 2007) Комисията по дисциплинарно производство е орган по провеждането на дисциплинарните производства по този Устав.
(2) (изм. с ДВ., бр.79/2006 и с реш. ИОС ян. 2007) Комисията по дисциплинарно производство се състои от председател и шестима членове, избрани от Общото събрание с тайно гласуване.
(3) (отм. ИОС ян. 2007 с приемането на текста на чл. 38, ал. 3, който е идентичен)
Чл.38. (изм. 2007) (1) Комисията по дисциплинарно производство:
1. следи за спазването на професионалния кодекс;
2. констатира нарушенията и прави предложения до управителния съвет за налагане на наказания по ЗКАИИП на членовете на камарата;
3. констатира нарушенията и прави предложения до управителния съвет за налагане на наказания на лица, вписани в регистрите на камарата със съответна проектантска правоспособност;
4. разглежда жалби на трети заинтересувани лица относно нарушения, свързани със спазването на професионалния кодекс.
(2) По решение на Управителния съвет на Камарата, комисията по дисциплинарно производство може да бъде подпомагана в работата й от един или повече правоспособни юристи, отговарящи на изискванията за упражняване на адвокатска професия или за заемане на магистратска длъжност съгласно Закона за съдебната власт.
(3) Председателят на комисията по дисциплинарно производство може да присъства на заседанията на управителния съвет с право на съвещателен глас.
Раздел ІІІ
РЕГИОНАЛНИ КОЛЕГИИ
загл. изм. с ДВ.,бр.79/2006 и с реш. ИОСян. 2007)Чл.39. (1) (изм. с ДВ.,бр.79/2006 и с реш. ИОС ян. 2007) На територията на страната се учредяват регионалниколегии, в които членуват лицата по постояненадрес. Те упражняват всички дейности на Камарата в съответствие със Закона за камарите на архитектите и инженерите в инвестиционното проектиране и Устава и в изпълнение на решенията на Общото събрание и Управителния съвет.

      (2)(изм. с ДВ.,бр.79/2006) Регионалните колегии не са юридически лица.
(3) (изм. сДВ.,бр.79/2006 и с реш. ИОС ян. 2007) Софийската регионална колегия се състои от няколко архитектурни колегии.
Чл.40. (1) (изм. с ДВ.,бр.79/2006 и среш. ИОС ян. 2007) Органите науправление на регионалните колегии на Камарата са Общо събрание на регионалната колегия и Съветът на регионалната колегия.
(2) (изм. с ДВ.,бр.79/2006 и с реш. ИОС ян. 2007) Софийската регионална колегия свиква общо събрание на делегатски принцип – 1 делегат на 5 члена.
(3) (изм. с реш. ИОС ян. 2007)  Регионалната колегия се представлява от нейния председател.
        (4) (изм. с ДВ.,бр.79/2006 и с реш. ИОС ян. 2007)  Общо събрание на регионалната колегия:
1. избира и освобождава при тайно гласуване председателя ичленовете на Съвета на регионалната колегия;
2. приема програмата за дейността на Съвета на регионалната колегия;
3. обсъжда и приема годишния отчет за дейността на Съвета на регионалната колегия и годишния отчет за финансовите приходи и разходи;
4. разглежда и решава жалби против решенията на  Съвета на регионалната колегия;
5. произнася се по въпроси във връзка с професионалните интереси на членовете си;
 6. избира делегати за Общото събрание на Камарата.
(5) (изм. с ДВ.,бр.79/2006 и с реш. ИОС ян. 2007) Редовно Общо събрание на регионалната колегия се свиква ежегодно.
(6) (изм. с ДВ.,бр.79/2006 и с реш. ИОС ян. 2007) Извънредни общи събрания се свикват от Съвета на регионалната колегия по негова инициатива или по писмено искане на най-малко 1/3 от членовете. Ако в последния случай Управителния съвет на регионалната колегия в едномесечен срок не отправи покана за свикване на Общо събрание, то се свиква чрез Управителния съвет на Камарата.
(7) (изм. с ДВ.,бр.79/2006 и с реш. ИОС ян. 2007) Съветът на регионалната колегия се състои най-малко от трима членове по преценка на Общото събрание на регионалната колегия и:
1. организира извършването на дейността на регионалната колегия в съответствие с този Устав, решенията на Управителния съвет на Камарата, решенията на Общото събрание на регионалната колегия и носи отговорност за това;
2. осъществява оперативно ръководство на регионалната колегия в периодите между Общите събрания, в съответствие с взетите от тях решения и съгласно предназначението й по Закона за камарите на архитектите и инженерите в инвестиционното проектиране и този Устав;
3. стопанисва и се разпорежда с имуществото на регионалната колегия при спазване на изискванията на Устава, осъществява и отчита финансовата дейност, подготвя и внася бюджет за обсъждане и приемане от Общото събрание на регионалната колегия;
4. отчита дейността си пред Общото областно събрание;
5. (отм. с ДВ, бр. 79/2006);
6. (отм. с ДВ, бр. 79/2006);
7. (отм. с ДВ, бр. 79/2006);
8. регистрира договорите за проектиране в териториалния си обхват;
9. контролира спазването на цените за проектиране;
10. контролира спазването на изискванията за необходима проектантска правоспособност;
11. контролира спазването на професионалния кодекс от страна на членовете на Камарата;
12. разглежда жалби относно нарушения на професионалния кодекс и авторски права;
13. извършва арбитражна дейност за извънсъдебно разрешаване на творчески и професионални спорове;
14. предлага на Комисията по дисциплинарно производство решения за налагането на наказания по условията на този Устав;
15. решава други въпроси от негова компетентност.
(8) (нова 2007) Председателите на архитектурните колегии в регионална колегия София-град, са членове по право на Съвета на регионалната колегия.


	Глава пета
СТРУКТУРА, ОРГАНИ И  УПРАВЛЕНИЕ
Раздел I
Структура
Чл.24. (1) Камарата е единна национална браншова организация на територията на Република България.
(2) Камарата има териториални подразделения, наричани регионални колегии.  
Чл. 25 (1) Регионалните колегии се създават на територията на една област, на територията на повече от една съседни области и на територията на гр.София.
   (2)При сформиране на регионални колегии се спазва изискването за численост от  минимум 10  и максимум 2500 члена на съответната територия.

   (3) Регионални колегии с повече от 1000 члена могат да създават няколко архитектурни колегии, структурирани и управлявани по правилник, утвърден от Общото събрание на съответната регионална колегия.
   (4)Регионалните колегии и архитектурните колегии, ако такива са създадени, не са юридически лица.

Раздел ІІ

    НАЦИОНАЛНИ ОРГАНИ И  УПРАВЛЕНИЕ

    Чл.26. Органи на Камарата на национално ниво са: Общо събрание,Управителен съвет, Контролен съвет и Комисия по дисциплинарното производство.
Чл.27. (1) Членовете на органите на управление се избират за  мандат, определен в този Устав.
(2) Мандатът на Председателите и членовете на Управителния съвет, Контролния съвет и на Комисията по дисциплинарно производство към КАБ, на Председателите и членовете на  Регионалните управителни съвети се прекратява предсрочно при:  
1.   подаване на оставка
2. трайна физическа невъзможност да изпълняват задълженията си за повече от 6 месеца или при смърт;
3. системно неизпълнение на служебните задължения, както и при извършване на действия, които накърняват престижа на професията;
4. постъпване на работа по трудово или служебно правоотношение в администрация на териториален орган на изпълнителна власт, попадащ в ограничителния режим на  чл.230 ал.3 от ЗУТ;
5.  настъпване на някое от обстоятелствата, изброени като ограничения на правото на членство в Управителния съвет, Контролния съвет, Комисията по дисциплинарно производство на КАБ и  на Регионалните управителни съвети, а за членовете на Управителния съвет, ако те са и Председатели на Регионален управителен съвет – при прекратяване на правомощията им в съответната регионална колегия .
6. отзоваване от страна на съответното Общо събрание, прието с решение на редовно или извънредно  заседание.
7.  влязло в сила дисциплинарно наказание по ЗКАИИП, лишаващо от право за участие в органите на управление на КАБ, или лишаване от пълна проектантска правоспособност.
Чл.28.(1) Не се допуска избирането на едно лице като Председател и/или член на Управителния съвет на Камарата, на Контролния съвет и на Комисията по дисциплинарно производство   за повече от два последователни мандата.  
(2) Никой член няма право на глас в органите за управление при решаване на въпроси, отнасящи се до него и свързаните с него лица.
Чл.29. (1) Върховен орган на Камарата е Общото събрание, което работи на делегатски принцип.
(2) Делегати на Общото събрание по право са членовете на националните органи на Камарата, в т.ч. и Председателите на Регионалните управителни съвети, в качеството им на членове на Управителния съвет на КАБ. Останалите делегати се избират от Общите събрания на всяка от регионалните колегии,    при норма на представителство един делегат на всеки двадесет члена. Когато броят на членовете в съответната регионална колегия не съответства на установената норма на представителство, на повече от десет члена над нормата се избира един делегат.
(3) Делегатите трябва да притежават пълна проектантска правоспособност.
(4)  Всеки делегат има право на един глас.
Чл.30. Правомощия на Общото събрание на Камарата:
1.  приема, изменя и допълва Устава на Камарата;
2. приема, изменя и допълва Професионалния кодекс;
3. избира и освобождава с тайно гласуване Председателите и членовете на Управителния съвет, на Контролния съвет и на Комисията по дисциплинарно производство;
4. обсъжда и приема годишните отчети за дейността на Управителния съвет, на Контролния съвет и Комисията по дисциплинарно производство;
5. обсъжда и приема годишния отчет за финансовите приходи и разходи на Камарата;
6. обсъжда и приема  бюджета на Камарата  за следващия отчетен период;
7. обсъжда и приема програмата за дейността на Управителния съвет на Камарата;
8. определя размера на встъпителната вноска, годишните членски вноски и вноска за възстановяване на членството, размера на таксите за регистрация, издаване на удостоверения и цени за услуги, събирани от КАБ;
9. определя процентното отчисление от средствата на бюджетите на регионалните колегии за формиране бюджета на централните органи на управление на КАБ, за следващата календарна година;
10. приема, изменя и допълва Методика за определяне на  възнагражденията за предоставени проектантски услуги;
11. взема решения за придобиване и  разпореждане с недвижими имоти, собственост на Камарата;
 12. избира одитори;
  13. освобождава от отговорност Управителния съвет, ако са налице основания за това;
14. взема решение за предсрочно прекратяване правомощията на лица от състава на Управителния съвет, Контролния съвет и Комисията по дисциплинарно производство;  
15. може да се произнася по всички въпроси, свързани с професионалните интереси на членовете си.
Чл.31. (1) Общото събрание на Камарата може да бъде редовно и извънредно.
(2)  Редовно Общо събрание се свиква ежегодно от Управителния съвет.
(3) Извънредни общи събрания се свикват от Управителния съвет на Камарата по негова инициатива или по писмено искане на най-малко 1/10 от членовете на КАБ. Ако в последния случай Управителният съвет в едномесечен срок не предприеме действията по ал.(4) , събранието се свиква от Контролния съвет в срок от 30 календарни дни след  постъпване на искането до него.
(4) Свикването на Общо събрание става с изпращане на писмена покана до всички Регионални управителни съвети и  публикуване на същата в сайта на Камарата не по-малко от един месец преди датата на провеждането. Поканата задължително съдържа данни относно мястото и часа на провеждане на събранието, както и предложение за дневен ред.
Чл.32 (1) Общото събрание е редовно, ако присъстват най-малко две трети от делегатите. При липса на кворум Общото събрание се отлага с един час, след което се провежда и се смята за редовно проведено, независимо от броя на присъстващите делегати.
(2) Заседанията на Общото събрание са публични и се ръководят от Председателя на Управителния съвет, а в негово отсъствие - от негов заместник. Всички разисквания и взети решения се протоколират.
(3) Решенията на Общото събрание се вземат с обикновено мнозинство 50% плюс един глас от гласувалите, при условие, че присъстват най-малко половината от регистрираните кандидати.                                       (         (4) Решенията на Общото събрание за приемане, изменение и допълване на Устава и на Професионалния кодекс, се вземат с квалифицирано мнозинство от две трети от гласувалите,    при условие, че присъстват най-малко половината от регистрираните кандидати.

      Чл.33 (1) Управителният съвет е постоянно действащ орган на Камарата, който ръководи дейността й съгласно изискванията на ЗКАИИП и Устава на КАБ.
(2) Управителният съвет на Камарата се състои от Председател, Председателите на регионалните колегии и 10 (десет) члена, избрани от Общото събрание. Членовете на Управителния съвет, вкл. неговият Председател, се избират за срок от четири години.
(3) За членове на Управителния съвет могат да бъдат предлагани и избирани само членове на Камарата с пълна проектантска правоспособност и ефективен проектантски стаж най-малко десет години.
 (4) Не се допуска членство в Управителния съвет на Камарата на лица:
1. които са  членове на Контролния съвет или на Комисията по дисциплинарно производство;  
2. на които са наложени наказания по   ЗКАИИП - за срока на наказанието;
3. които са осъдени с влязла в сила присъда, с която е наложено наказание „лишаване от свобода”, освен ако са реабилитирани;
4. които са свързани лица  с други членове на Управителния съвет, Контролния съвет и Комисията по дисциплинарно производство;
5. които са народни представители, министри и членове на политически кабинети на министри;
    6. които са членове на органи на управление    на съсловни и браншови организации на други участници в инвестиционния процес.
(5) При невъзможност за изпълнение на задълженията, напускане или отстраняване на член на Управителния съвет преди края на мандата му, съставът на съвета се попълва временно от списъка с проектопредложенията за избора му от предходното Общо събрание, по реда на получените гласове, с мандат до следващото общо събрание, когато съставът на съвета се попълва, след провеждане на избор.  
Чл.34. (1) Управителният съвет на Камарата заседава редовно най-малко веднъж на три месеца  и взема решения при задължителен кворум шест члена от избраните от Общото събрание и половината от Председателите на регионалните колегии.
(2) Извънредно заседание на Управителния съвет се свиква от Председателя или по писмено искане на най-малко една трета от членовете му.  Ако в последния случай Председателят на УС в 10-дневен срок не предприеме съответни действия, заседанието се свиква от Контролния съвет, в срок от 15 календарни дни след  постъпване на писмено искане до него.
(3) На заседанията се водят протоколи, които се съхраняват в протоколна книга.
(4) Управителният съвет може да взема решения и чрез неприсъствено гласуване, по електронен път, при спазване на изискванията на приет от него Правилник за неприсъствено гласуване.  

Чл.35. (1) Управителният съвет на Камарата:
1. осъществява оперативно ръководство на Камарата в периодите между Общите събрания в съответствие с взетите от тях решения и съгласно предназначението й по ЗКАИИП и този Устав;
2.. свиква общо събрание на Камарата;
3. стопанисва  имуществото на Камарата при спазване  изискванията на Устава;
4. осъществява и отчита финансовата  дейност на Камарата, вкл.  подготвя и внася  за обсъждане и приемане от Общото събрание  бюджета на Камарата;
5. взема решение за въвеждане на  единна номенклатура на разходите,  въз основа на която се извършва планирането и съответно отчитането на същите;
6. взема решения за отпускане на субсидии от бюджета на Камарата на национално ниво за регионални колегии в затруднено финансово състояние,  при молба на регионалната колегия и след преценка на основателността и целесъобразността за предоставянето на субсидията;
7. приема щатното разписание на служителите към Камарата на национално ниво в рамките на утвърдения от Общото събрание бюджет;
8. изготвя Методика за определяне на  възнагражденията за предоставени проектантски услуги и  измененията в нея и след приемането й от Общото събрание я публикува;
  9. взема решения за вписване или    отписване от регистъра на КАБ;   
    10. приема правилници  и методики във    връзка с дейността на КАБ;    
     11. подготвя предложения  за изменение и допълнение на нормативни документи по организация и управление на инвестиционния процес;  
  12. съгласува конкурсни програми за устройствено планиране и инвестиционно проектиране;  

  13. осъществява информационната и  издателска политика на Камарата и създава, поддържа и актуализира интернет сайт за цялостната дейност на Камарата;
   14. осъществява контакти със сродни организации и сдружения в страната и участва в съвместни инициативи и мероприятия;
     15. осъществява контакти с Камарите от други държави за оказване на съдействие за   взаимното признаване на проектантската правоспособност и пълноправно участие на членовете на КАБ  на международния проектантски пазар;
     16. организира, методически ръководи и контролира работата на сформираните постоянни и  временни комисии;
     17. отчита дейността си пред Общото         събрание;
       18. решава всички въпроси от дейността на Камарата, които не са от изключителна компетентност на Общото събрание.
(2)  Управителният съвет на Камарата може да заседава и подготвя проекторешения в редуциран състав – Оперативно ръководство. 
(3) Съставът на Оперативното ръководство и правомощията му се регламентират  с правилник, приет от УС на КАБ.
(4) Заседанията на Оперативното ръководство се провеждат между заседанията на Управителния съвет и се свикват от Председателя.
Чл.36(1) Към Управителния съвет, за подпомагане на дейността му, се сформират постоянни и временни комисии.  
(2) Постоянни комисии към УС са:
1.Комисия по регистъра
2.Комисия по професионална дейност и обучение
3.Комисия по бюджет и финанси
4.Комисия по международна дейност
5.Комисия по външна нормативна уредба
6.Комисия по вътрешната нормативна уредба
(3). Временни комисии се създават с решение на УС за изпълнение на конкретни задачи.
(4). Съставът на  комисиите се определя от УС на КАБ.
Чл.37. Председателят  на Управителния съвет:

   1. представлява Камарата на архитектите в РБългария пред националните и международните органи и институции;
2. ръководи заседанията на УС и Общите събрания;
3. сключва договори във връзка с дейността на Камарата, без дейностите, изрично предоставени в правомощията на Председателите на регионалните колегия;
4. упълномощава Председателите на регионалните колегии да извършват действията, свързани с  осъществяване на делегираните им права и задължения;
5. сключва, променя, прекратява трудовите договори и упражнява права на „Работодател” към щатните Председатели на регионални колегии, щатните членове на националните органи на управление и щатните служители на Камарата, с изключение на  служителите към регионалните колегии. Оформянето на трудови договори, респ. тяхното изменение или прекратяване за щатните Председатели на регионални колегии се извършва в 10-дневен срок след получаване на  решения на Общите събрания на съответните регионалните колегии;

6. упражнява всички други права, предвидени  в нормативните актове и настоящия Устав или делегирани му от Управителния съвет в рамките на неговите правомощия.
Чл.38. (1) Контролният съвет се състои от Председател и шестима членове, избрани от Общото събрание с тайно гласуване, за срок от 4 години.
(2) Не се допуска членство в Контролния съвет на лица:
1. които са  членове на Управителния съвет,  на Комисията по дисциплинарно производство   или на Регионални управителни съвети;  
2. на които са наложени наказания по  ЗКАИИП - за срока на наказанието;
3. които са осъдени с влязла в сила присъда, с която е наложено наказание „лишаване от свобода”, освен ако са реабилитирани;
4. които са свързани  лица   с други членове на Контролния съвет, Управителния съвет, и Комисията по дисциплинарно производство;
5. които са народни представители, министри и членове на политически кабинети на министри;
6. които са членове на органи за управление на съсловни и браншови организации на други участници в инвестиционния процес.
 (3) При невъзможност, напускане или отстраняване на член от състава на Контролния съвет преди края на мандата му, съставът се попълва временно от списъка с проектопредложенията за избора му от предходното Общо събрание, по реда на получените гласове, с мандат до следващото Общо събрание, когато съставът на съвета се попълва след провеждане на избор.
 (4) Контролният съвет се представлява от Председателя му. Той има право на участие в заседанията на Управителния съвет със съвещателен глас.
Чл.39. (1) Контролният съвет:
1. следи за законосъобразността на решенията на Управителния съвет, на Комисията по дисциплинарно производство и на Регионалните управителни съвети и за съответствието им с Устава, както и контролира изпълнението им;
2. следи за законосъобразното и в съответствие с приетия годишен бюджет изразходване на средствата на Камарата и при необходимост предизвиква финансова ревизия;
3. представя пред Общото събрание на КАБ отчет за дейността си и предлага освобождаване от отговорност на членовете на Управителния съвет, ако са налице условия за това;
4.  контролира финансовата дейност на Управителния съвет;
5. дава становище по годишния отчет и баланса;
   6. решава други въпроси от неговата компетентност.
  (2)  Заседанията  на Контролния  съвет се провеждат при кворум 2/3 от членовете му .
  (3)  Контролният  съвет взема решения с мнозинство 50% плюс един от гласувалите.  
  (4)  При преценка за законосъобразност на решения на Управителния съвет на КАБ, на Регионалните управителни съвети и на Комисията по дисциплинарно производство,   Контролният съвет може да изисква предварително писмено становище на правоспособен юрист.
(5) При констатации за допуснати закононарушения или нарушения на този Устав, Контролният съвет уведомява писмено органа, допуснал нарушението и дава предписания за отстраняването му  в определен от него подходящ срок, но не по-кратък от 14 дни.
(6) В случай , че предписанията по предходната алинея не бъдат изпълнени, Контролният съвет отменя незаконосъобразните решения.
(7) Контролният съвет се отчита за дейността си пред Общото събрание.
Чл.40. (1) Комисията по дисциплинарно производство е орган по провеждането на дисциплинарните производства по този Устав и Професионалния кодекс.  
(2) Комисията по дисциплинарно производство се състои от Председател и шестима членове, избрани от Общото събрание с тайно гласуване за срок от три години. 
(3) Не се допуска членство в Комисията по дисциплинарно производство  на лица:
1. които са  членове на Управителния съвет, на Контролния съвет или на Регионални управителни съвети.
2. на които са наложени наказания по   ЗКАИИП -  за срока на наказанието;
3. които са осъдени  за умишлено престъпление с влязла в сила присъда, с която е наложено наказание „лишаване от свобода”, освен ако са реабилитирани;
4. които са свързани  лица  с други членове на Комисията по дисциплинарно производство, на Управителния или на Контролния съвет.
 5. които са народни представители, министри и членове на политически кабинети на министри.
 6. които са членове на органи за управление на съсловни и браншови организации на други   участници в инвестиционния процес.
(4) При невъзможност, напускане или отстраняване на член от състава на Комисията по дисциплинарно производство  преди края на мандата му, съставът се попълва временно от списъка с проектопредложенията за избора му от предходното Общо събрание, по реда на получените гласове, с мандат до следващото Общо събрание, когато състава на Комисията се попълва след провеждане на избор.  
Чл.41  (1) Комисията по дисциплинарно производство:
1. следи за спазването на ЗКАИИП, Устава на КАБ и Професионалния кодекс;  
2. разглежда жалби и сигнали, както и се самосезира  относно допуснати нарушения по ЗКАИИП, този Устав  и Професионалния кодекс;
3.прави мотивирани писмени предложения до Управителния съвет за налагане на дисциплинарни наказания;   
 (2) Заседанията на Комисията по дисциплинарно производство се провеждат при кворум 2/3 от членовете й.
 (3) Комисията по дисциплинарно производство взема решения с мнозинство 50% плюс един от гласувалите.  
 (4) Комисията по дисциплинарно производство се подпомага в работата си от един или повече правоспособни юристи. Съответният юрист съгласува или вписва „особено мнение“ по  предложението на комисията за налагане на наказание.  
 (5) Председателят на Комисията по дисциплинарно производство може да присъства на заседанията на Управителния съвет на КАБ с право на съвещателен глас.

                          Раздел ІІІ

РЕГИОНАЛНИ ОРГАНИ НА УПРАВЛЕНИЕ
Чл.42. Органите на управление на регионално ниво са: Общо събрание на регионалната колегия и Регионален управителен съвет.
Чл.43. (1) Общото събрание на регионалната колегия се състои от членовете на КАБ в съответния регион.
(2) Общото събрание на регионалната колегия може да бъде редовно или извънредно.
(3)   Редовно Общо събрание се свиква ежегодно от Регионалния управителен съвет.
(4) Извънредни Общи събрания се свикват от Регионалния управителен съвет  по негова инициатива или по писмено искане на най-малко 1/3 от членовете на регионалната колегия. Ако в последния случай Регионалният управителният съвет в двуседмичен срок не предприеме съответните действия, инициаторите уведомяват писмено Контролния съвет на КАБ. Когато в течение на период от един календарен месец от уведомяване на КС, Регионалният УС не  определи датата за провеждане на събранието, лицата, поискали свикването му, могат директно да извършат това по реда, посочен в следващата алинея.  
(5) Свикването на Общо събрание става с  с покана, изпратена по електронна поща до до членовете на регионалната колегия, и  публикувана в сайта на Камарата, не по-малко ото от 15 календарни дни преди датата на на провеждането. Когато Общото събрание се се свиква извънредно по инициатива на членове на на регионалната колегия, при условията на на предходната алинея, към поканата се се публикува протокол с исканията на инициаторите   ите и списък с имената им.
Чл.44 (1) Общото събрание е редовно проведено, ако присъстват най-малко две трети от членовете на регионалната колегия. При липса на кворум Общото събрание се отлага с един час, след което се провежда и се счита за редовно, независимо от броя на присъстващите членове.
(2) Заседанията на Общото събрание са публични и се ръководят от Председателя на Управителния съвет на регионалната колегия, а в негово отсъствие - от негов заместник. При провеждане на извънредно Общо събрание по инициатива на членове на регионалната колегия, ръководството на заседанието се осъществява от избран от него Председател.
(3) Всички разисквания и взети решения на Общото събрание се протоколират.
(4) Решенията на Общото събрание се вземат с обикновено мнозинство 50% плюс един глас от гласувалите.
Чл.45. Правомощия на Общото събрание на регионалната колегия:
1. избира и освобождава, при тайно гласуване, Председателя и членовете на Регионалния управителния съвет;  
2. избира делегати за Общото събрание на Камарата;
3. обсъжда и приема годишния отчет за работата на регионалната колегия  и план-програма за дейностите през следващия отчетен период;    
4. обсъжда и приема годишния отчет за финансовите приходи и разходи на регионалната колегия и  проектобюджета й за следващия отчетен период;
5. освобождава от отговорност Регионалния управителен съвет, ако са налице основания за това;
6. взема решение  за предсрочно прекратяване мандата на Председателя или на членове на Регионалния управителен съвет.  

Чл.46 (1) Регионалният управителeн
съвет е орган на Регионалната колегия,

 който ръководи дейността й съгласно 

изискванията на ЗКАИИП и този Устав 

и се избира за срок от 4 години.  
(2) Регионалният управителен съвет се състои най-малко от Председател и двама члена. Числеността му се определя от Общото събрание на регионалната колегия.  

(3) Не се допуска избирането на едно лице като Председател или член на Регионален управителен съвет за повече от два последователни мандата.
Чл.47.(1) Правомощия на Регионалния управителен съвет:
1. организира извършването на дейността на регионалната колегия в съответствие с този Устав, решенията на Управителния съвет на Камарата, решенията на Общото събрание на КАБ и Общото събрание на регионалната колегия;
2. свиква редовни и извънредни заседания на Общото събрание на регионалната колегия  и избира от състава си един или повече Заместник председатели;
3. осъществява и отчита финансовата дейност на Регионалната колегия;

4. стопанисва  имуществото на регионалната колегия;
5. приема щатното разписание на служителите към Регионалната колегия, в рамките на бюджета си; 
6. взема решения за сключване на договори, отнасящи се до дейността на регионалната колегия или за осъществяване на външни услуги, както и определя лицата, с които ще бъдат сключвани трудови или граждански договори за обслужване на регионалната колегия;        
      7. контролира спазването на Методиката за определяне на  възнагражденията за предоставени проектантски услуги, Устава и Професионалния кодекс от страна на членовете на регионалната колегия;
8. контролира спазването на изискванията за наличие на съответната проектантска правоспособност от членовете на регионалната колегия;
9. оказва съдействие за решаване на жалби и възникнали спорни въпроси относно нарушения на Професионалния кодекс и авторските права;
10. при констатирани нарушения на ЗКАИИП, Устава или Професионалния кодекс, уведомява контролните органи на КАБ на национално ниво.
11.  решава други въпроси във връзка с дейността на регионалната колегия, които не са от изключителната компетентност на регионалното Общо събрание, или  на националните органи на управление на КАБ;
(2) За членове на Регионалния управителния съвет могат да бъдат предлагани и избирани само членове с пълна проектантска правоспособност. Председателят на Регионалния  управителен  съвет трябва да притежава  не по-малко от 10 години ефективен проектантски стаж.    
(3) Не се допуска членство в Регионалния управителния съвет на лица:
1. на които са наложени наказания по ЗКАИИП - за срока на наказанието; 
2  които са осъдени с влязла в сила присъда, с която е наложено наказание „лишаване от свобода”, освен ако са реабилитирани;

    3. които са свързани лица  с други членове на Регионалния управителен съвет;  
4. които са народни представители, министри и членове на политически кабинети на министри.
5. които са членове на органи на управление на съсловни и браншови организации на други участници в инвестиционния процес.
(4) При невъзможност, напускане или отстраняване на член от състава на Регионалния управителен съвет преди края на мандата му, съставът се попълва временно от списъка с проектопредложенията за избора му от предходното Общо събрание, по реда на получените гласове,  с мандат до следващото Общо събрание,  когато съставът на съвета се попълва след провеждане на избор.
Чл.48 (1) Регионалният управителен съвет заседава редовно най-малко веднъж на два месеца.

(2) Извънредно заседание на Регионалния управителен съвет  се свиква от Председателя или по писмено искане на най-малко една трета от членовете му.  Ако в последния случай Председателят на УС в 10-дневен срок не предприеме съответни действия, заседанието се свиква от инициаторите за провеждането му.
(3)  Заседания на Регионалния управителния съвет се провеждат при кворум 2/3 от членовете му  
(4) Регионалният управителен съвет взема решения с мнозинство 50% плюс един от гласувалите.  
(5 )Регионалният управителен съвет може да взема решения и чрез неприсъствено гласуване по електронен път, при спазване  изискванията на Правилника за неприсъствено гласуване, приет от Управителния съвет на КАБ.
Чл.49. Регионалната колегия се представлява от нейния Председател.
Чл.50. Председателят  на Регионалния управителния съвет:
1.  ръководи заседанията на  Общото събрание  на Регионалната колегия и Регионалния управителен съвет;
2. сключва договори във връзка с дейността и обслужването на Регионалната колегия в рамките на неговите правомощия;  
3. сключва, променя, прекратява трудовите договори и упражнява права на „Работодател” към щатните служители на Регионалната колегия;
4. осъществява дейността по организиране на работата на Регионалния управителен съвет и упражнява други права, предвидени  в нормативните актове и в настоящия Устав.
	   По чл.25  След обстойни обсъждания на варианти за промяна на структурата на Камарата, Управителният съвет се обедини около мнението, че на настоящия етап е по-разумно този въпрос да се отложи във времето.

   В чл.25 Предлагаме регламент за сформирането на регионалните колегии и техния юридически статут, съответстващи на ЗКАИИП.
  По чл.27   Считаме, че е удачно в уводната част на раздел ІІ да се регламентира мандатът на членовете на ръководните органи на КАБ, както и условията за предсрочното му прекратяване
  По чл.28  Уточняването  броя на последователните мандати на членовете на ръководните органи е неизбежна част от Устава на една Камара
   По чл.28(2)  Логичен текст   
   По чл.29.(1) Необходимо уточнение
   По чл.29(2)  Същественото в този текст е промененото представителство на всеки делегат от 10 на 20 члена на КАБ. Целта е да се намали  броя на делегатите на Общите събрания по следните съображения:

   1/ Практиката доказва неефективността в работата на Общото събрание при числен състав от около 400 човека. Национални парламенти на средноголеми европейски държави работят при двойно по-малоброен състав.

   2/ Трудно се осигуряват условия за пребиваване и работа на 400 делегати

   3/ При ограничения бюджет на КАБ, не е без значение и финансовият фактор
   По чл.30 т.4 Процедурна добавка към текста от ЗКАИИП
   По чл.30 т.6  Това е една от основните функции на Общото събрание
   По чл.30 т.7  Процедурна добавка
   По чл.30 т.8 и т.9  Тези текстове са особено важни за конкретизиране  пълномощията на Общото събрание, свързани с финансирането и  цялостната  оперативна дейност на Камарата в съответствие със ЗКАИИП 
 По чл.30.т.13  Важно допълнение, въвеждащо и хипотезата УС да не бъде освободено от отговорност при липса на основания за това
   По чл.30 т.14 Текст, засилващ правомощията на Общото събрание като върховен орган на управление на КАБ
   По чл.31(3) Уточняваща добавка 
   По чл.31 (4)  Описването на процедурата по свикване на Общо събрание е важна за гарантиране на неговата легитимност.
   Чл.32 (1)  Уточняваща добавка  
   По чл.32 (3) (4)  Предлагаме регламент, който гарантира справедливо вземане на решения по условията на ЗКАИИП
  По чл.33(1)  Уточняваща добавка
   По чл.33(4) Предложените в червено текстове въвеждат ограничения, които са в синхрон с със ЗКАИИП и предотвратяват конфликт на интереси.
   По чл.33(5)  Допълненията към този член засягат реални случаи от практиката и дават ясен регламент за действие при необходимост.
   По чл.34(1)  Добавката отваря възможност за провеждането на повече от 1 заседание в тримесечната рамка, при необходимост, което често се случва в практиката
   По чл.34(2)  Допълнението създава регламент за свикване на извънредно заседание, при нежелание на Председателя да стори това.
   По чл.34(4)  Този текст легитимира възможността за обмен на мнения и гласуване, чрез електронните средства за комуникация, при спазване на Правилника за неприсъствено гласуване, приет от УС. Често времето на заседанията не достига за разглеждане на въпросите от дневния ред и за част от тях, които не представляват сложни казуси от юридическа гледна точка, могат да може да се вземат решения неприсъствено.
   По чл.35(1) Добавените в червено текстове конкретизират някои основни функции на УС, в съответствие с действащото законодателство и му вменяват задължения по организационни, социални и нормативни въпроси, имащи отношение към проектантската работата на членовете на КАБ.  
   По чл.35(3) Необходима добавка
   По чл.36(2)  Считаме, че е добре да се изброят постоянните комисии, тъй като са утвърдени в практиката и няма риск от промяна на бройката и наименованието им.
   По чл.36(3) Този текст предоставя оперативна свобода на УС за създаване на временни комисии при нужда.
   По чл.36(4) Необходимо уточнение.
   По чл.37.  В действащия Устав липсва раздел, регламентиращ функциите на Председателя на Управителния съвет. Предложеният текст корегира този пропуск. 
   По чл.38(2)  Предложените в червено текстове въвеждат ограничения, които са в синхрон с действащото законодателство и предотвратяват конфликт на интереси.
   По чл38(3)   Допълненията към този член засягат реални случаи от практиката и дават ясен регламент за действие при необходимост.
   По чл.39(1)  С добавените текстове се разширява рамката на функциите и правомощията на Контролния съвет, при спазване изискванията на ЗКАИИП
   По чл.39(2)  Въвеждане на ясен регламент
   По чл.39(3)  Въвеждане на ясен регламент
   По чл.39(4)  Даване на допълнителни права на КС, с оглед на юридическата устойчивост на взетите решения.
   По чл.39(5)  Въвежда се срок на действие на КС
   По чл.39(6)  Съответния компетентен орган означава:

   1/ При нарушение на Устава и Професионалния кодекс се сезира КДП

   2/ При нарушение на закона – Административния съд
   По чл.40(2)  Важно уточнение за срока на мандата на КДП в съответствие със ЗКАИИП
    По чл.40(3)    Предложените в червено текстове въвеждат ограничения, които са в синхрон с действащото законодателство и предотвратяват конфликт на интереси.
   По чл.40(4)     Допълненията към този член засягат реални случаи от практиката и дават ясен регламент за действие при необходимост.
   По чл.41(1)  Необходими допълнения към функциите и правомощията на КДП
   По чл.41(2)  Въвеждане на ясен регламент
   По чл.41(3)  Въвеждане на ясен регламент
   По чл.41(4) Засилването на гаранцията за юридическа издържаност на взетите решения. 
   По чл.41(5)  Необходима добавка
   По чл.42.  Предлагаме въвеждането на понятието „Регионален управителен съвет“ по аналогия на националния „Управителен съвет“.

   По чл.43(1) и (2)   Дефиниране на състава и вида на Общото събрание на РК в съответствие със ЗКАИИП.
   По чл.43(3)  Уточняване на органа, който има право да свика Общо събрание.

   По чл.43(4) и (5) Предложение за процедура по свикване на извънредно Общо събрание на РК, вкл. и при случай на отказ на Регионалния управителен съвет да изпълни задължението си при искане на най-малко 1/3 от членовете.
   По чл.44   Важно описание на регламента за провеждане на Общо събрание на РК в съответствие с изискванията на ЗКАИИП.
   По чл.45  Допълнения към правомощията на Общото събрание на РК, най-същественото от които е това да освобождава предсрочно Председателя и членове на Регионалния УС.
  По чл.46  Този член формулира срока на мандата  и долната граница на числения състав на Регионалния УС, както и условието за максималния брой последователни мандати в ръководството  на РК. Това е важна информация за  работата на отчетно-изборните Общи събрания и  леагитимния избор на Регионален УС.
   По чл.47(1)  Допълнителните правомощия на Регионалния УС, които предлагаме, произтичат от желанието да се засили автономността на Регионалните колегии при вземане на решения и в оперативната им работа, в рамките, предоставени им от ЗКАИИП.
   По чл.47(2)  Важен регламент, който въвежда условието за минимален практически стаж на Председателя
   По чл.47(3)   Предложените в червено текстове въвеждат ограничения, които са в синхрон с действащото законодателство и предотвратяват конфликт на интереси.
   По чл.47(4)   Допълненията към този член засягат реални случаи от практиката и дават ясен регламент за действие при необходимост.
   По чл.48   Този член описва процедурите за работа на Регионалния УС, по аналогия с тези на националния УС. Регламентирани са срокове, правила за свикване на извънредни заседания, минимален кворум и регламент за вземане на решения. Въведена е практика на неприсъственоо гласуване по правилата на наредбата, приета от УС на КАБ. Текстовете са от голямо значение за рабоотата на най-многобройната част от ръководния състав на Камарата и прилагането им гарантира легитимност на решенията.
    По чл.50  По аналогия с правомощията на Председателя на КАБ са описани функциите на Председателя на РК. Важна особеност е, че се създава възможност за по-голяма автономност на РК,  при даване на определени пълномощия на Председателя на РК от страна на УС на КАБ, включващи и по-свободно опериране със средствата от бюджета на РК. 


	Глава шеста

ДИСЦИПЛИНАРНИ НАРУШЕНИЯ И НАКАЗАНИЯ.

ДИСЦИПЛИНАРНО

ПРОИЗВОДСТВО
(загл. изм. 2007)
Чл.41. (изм. 2007) За допуснати нарушения членовете на Камарата носят дисциплинарна отговорност по реда на глава VІІ на ЗКАИИП.
Чл.41а. (нов 2007) Дисциплинарно нарушение е виновното неизпълнение на задълженията по ЗКАИИП, Устава, Професионалния кодекс, решенията на управителния съвет и общото събрание на Камарата, включително:
1. предоставяне на проектантски услуги на цени, по-ниски от себестойността им;
2. пропуски, причинили накърняване на правата и законните интереси на клиента;
3. системна небрежност или некомпетентност при изпълнение на професионалните задължения;
4. укриване на важни обстоятелства при вписването като проектант;
5. системно неизпълнение на задълженията като председател или член на управителен, контролен или дисциплинарен орган.
Чл.42. (изм. 2007) (1) Дисциплинарно производство се образува по жалби на членове на Камарата, граждани или юридически лица, по сигнали на държавни и общински органи и организации и във връзка с факти, изнесени в средствата за масово осведомяване.
(2) Анонимни сигнали не могат да бъдат законово основание за образуване на производство.
(3) Дисциплинарното производство се образува не по-късно от два месеца от откриване на нарушението и не по-късно от една година от извършването му.
(4) След констатиране на дисциплинарно нарушение комисията по дисциплинарно производство е длъжна да уведоми съответния член на камарата, който може да даде обяснения в 14-дневен срок от уведомяването.
(5) Комисията по дисциплинарно производство се произнася с решение в едномесечен срок от образуване на производството и в тридневен срок го изпраща заедно с преписката до управителния съвет.
(6) Управителният съвет се произнася с решение в двумесечен срок, което се приема с мнозинство повече от половината от общия брой на членовете му и се обявява от председателя.
(7) Член на управителния съвет, който не е съгласен с решението, го подписва с особено мнение, което се прилага към решението.
(8) Мотивите на решението и мотивите на особеното мнение се изготвят и обявяват заедно с решението.
(9) Решението подлежи на обжалване по реда на Административнопроцесуалния кодекс.
Чл. 43. (отм. 2007)
Чл.44. (изм. 2007) (1) Дисциплинарните наказания се налагат от Управителния съвет, като се вземат предвид формата на вината, накърнените интереси, причините и условията, довели до извършване на нарушението, и други смекчаващи или отегчаващи обстоятелства.

(2) Решенията за налагане на дисциплинарни наказания се вземат при тайно гласуване.
Чл.45. (изм. 2007) (1) За допуснати нарушения на Професионалния кодекс на член на Камарата се налага наказание: лишаване от пълна проектантска правоспособност за срок до една година и глоба до 2000 лева;
(2) За допуснати нарушения на Устава, решенията на Управителния съвет или Общото събрание на член на Камарата се налага наказание: лишаване от правото на участие в органите на съответната камара за срок до 5 години; глоба в размер до 2000 лв. или забележка;
(3) За предоставяне на проектантски услуги на цени, по-ниски от себестойността им на член на Камарата се налага наказание: лишаване от пълна проектантска правоспособност за срок до една година или глоба до 2000 лева;
(4) За пропуски, причинили накърняване на правата и законните интереси на клиента на член на Камарата се налага  наказание глоба до 2000 лева или забележка;
(5) За системна небрежност или некомпетентност при изпълнение на професионалните задължения на член на Камарата се налага наказание лишаване от пълна проектантска правоспособност за срок до една година или глоба до 2000 лева
(6) За укриване на важни обстоятелства при вписването като проектант на член на Камарата се налага наказание лишаване от правото на участие в органите на Камара за срок до 5 години или глоба в размер на 500 лева;
(7) За системно неизпълнение на задълженията като председател или член на управителен, контролен или дисциплинарен орган се налага наказание лишаване от правото на участие в органите на Камара за срок до 5 години, глоба до 2000 лева или забележка;
Чл.45а. (нов 2007) (1) Когато извършителят е член на управителен, контролен или дисциплинарен орган той не участва в работата на съответния орган, до постановяване решението за налагане на наказание от Управителния съвет.
(2) Когато извършителят е лице, вписано в регистрите на Камарата, но не е неин член, за допуснати от него нарушения по ЗКАИИП и Професионалния кодекс, носи дисциплинарна отговорност като член на камарата, съобразно чл. 31 от ЗКАИИП.
Чл.46. (изм. 2007) Наложените дисциплинарни наказания се отбелязват в личното дело на съответния член на камарата след влизането в сила на решението за налагане на нак

ДИСЦИПЛИНАРНИ НАРУШЕНИЯ И НАКАЗАНИЯ.

ДИСЦИПЛИНАРНО ПРОИЗВОДСТВО
Чл.51. За допуснати нарушения на ЗКАИИП, настоящия Устав и Професионалния кодекс, членовете на Камарата  носят дисциплинарна отговорност.
Чл.52.Дисциплинарно нарушение е виновното неизпълнение на задълженията по ЗКАИИП, Устава, Професионалния кодекс, решенията на Управителния съвет и Общото събрание   на КАБ,  включително:
1. предоставяне на проектантски услуги на цени, по-ниски от себестойността им;
2. пропуски, причинили накърняване на правата и законните интереси на клиента;
      3. укриване или несвоевременно усведомяване на органите на КАБ за възникване или отпадане на обстоятелства, подлежащи на отразяване в регистрите на Камарата, по силата на действащ нормативен акт или този Устав.
      4. системно неизпълнение на задълженията като Председател или член на орган на управление на КАБ или  нейните структури.  
Чл.53. (1) Дисциплинарно производство се образува по жалби на членове на Камарата, граждани или юридически лица, по сигнали на държавни и общински органи и организации и във връзка с факти, изнесени в средствата за масово осведомяване.
(2)  Анонимни сигнали не могат да бъдат законово основание за образуване на производство.
(3)  Дисциплинарното производство се образува не по-късно от два месеца от откриване на нарушението и не по-късно от една година от извършването му.
(4) След констатиране на данни за наличие на дисциплинарно нарушение, Комисията по дисциплинарно производство е длъжна да уведоми писмено съответното лице и му предостави възможност да даде обяснения в 14-дневен срок от уведомяването.
(5) Комисията по дисциплинарно производство в едномесечен срок от образуване на производството се произнася с предложение, съдържащо  мотиви за налагане на дисциплинарно наказание и  в седем дневен срок го изпраща заедно с преписката до Управителния съвет.
Чл.54 Дисциплинарните наказания се налагат от Управителния съвет на КАБ, като се вземат предвид степента на вината, накърнените интереси, причините и условията, довели до извършване на нарушението, и други смекчаващи или утежняващи обстоятелства.  
Чл.55. (1) Управителният съвет се произнася с мотивирано решение  за налагане или неналагане на дисциплинарно наказание по предложението на КДП, в тримесечен срок от получаването му.
(2) Решението се приема  с мнозинство повече от половината от общия брой на членовете му и се обявява от Председателя.
(3) Член на Управителния съвет, който не е съгласен с решението, представя писмено аргументирано  особено мнение,   в деня на заседанието.
(4)  Решението се връчва  /изпраща/ на заинтересованото лице в 14 дневен срок от приемането му. Датата на връчване, респ. получаване на решението се документира надлежно.  
(5)  Решението подлежи на обжалване по реда на Административно процесуалния кодекс.
Чл.56.Дисциплинарните наказания, които се налагат по реда на този устав са:

а/ забележка;

б/ глоба в размер от 200 до 2000 лв., а при повторно нарушение от същия вид – от 500 до 5000 лв.

в/ лишаване от право на участие в органите на управление на КАБ за срок до 5 години.

г/ лишаване от пълна проектантска правоспособност за срок до 1 година, а при повторно нарушение от същия вид – за срок до 3 години.  
Чл.57. В зависимост от тежестта на нарушението се допуска кумулиране на санкции - прилагане на парична санкция, заедно с лишаване от право на участие в органите на управление, или парична санкция, заедно с лишаване от пълна проектантска правоспособност.   
Чл.58. Когато е образувано дисциплинарно производство срещу Председател или член на Управителния съвет, Контролния съвет, или Комисията по дисциплинарно производство,  той не участва в работата на съответния орган, до постановяване на решение от Управителния съвет.
   Чл.59. Наложените дисциплинарни наказания се отбелязват в личното дело на съответния член на Камарата след влизането в сила на решението за налагане на наказанието.
	   По чл.51 Допълнение, конкретизиращо сферата на действие на  Комисията за дисциплинарно производство, в съответствие със ЗКАИИП
   По чл.51 т.3  Много важна добавка в списъка на дисциплинарни нарушения, наложена от ЗКАИИП, която задължава членове на КАБ,постъпващи на работа в администрацията, в упоменат по-горе срок, да регистрират променените обстоятелства.
   По чл.53(4) и (5)  Регламентирането на процедурите в действията на КДП е особено важно , с оглед на юридическата устойчивост на последващите решения на УС по предложенията на комисията. Основният текст е взет от ЗКАИИП
   По чл.54  Този член посочва органа, който налага дисциплинарните наказания.
   По чл.55(1)  Маркирането на краен срок на действие е необходимо.
    По чл.55(3) и (4)  Текст, прецизиращ процедурата по работа на УС, свързана с налагане на наказания.
   По чл.56 Наказаниията са регламентирани в ЗКАИИП, но е важно да се отразят в Устава на КАБ за сведение на членовете на Камарата, което би имало възпиращ ефект.
    По чл.57  Този член е приложен по подобие на съдебната практика, при нарушения с особена тежест.
По чл.58  Необходима добавка


	Глава седма

ФИНАНСИРАНЕ

Чл.47. (нова 2007) Камарата се самоиздържа в рамките на годишните си приходи и акумулираните неизразходвани средства от предходни години.
Чл.48 Приходите на Камарата се формират от:

1. еднократни встъпителни вноски;

2. годишни вноски;

3. дарения, помощи и други постъпления;
4. (изм. 2007) приходи събирани от Камарата за водене на регистри по ЗКАИИП, чийто размер се определя от Управителния съвет.
5. (изм. 2007) Приходи от глоби, събирани по чл. 36, ал. 1, т. 2 от ЗКАИИП;
Чл.49. (1) (изм.2007) Всеки кандидат за членство в Камарата внася еднократна встъпителна вноска, чиито размери се определят от Общото събрание на Камарата за следващата календарна година.
(2) (изм.2007) при възстановяване на членство в Камарата се дължи заплащане на еднократна вноска, равна на встъпителната.
(3) (изм.2007) Членовете на Камарата дължат годишна вноска по чл.48, т.2, в размер определен от Общото събрание за следващата календарна година, съобразно проектантската им правоспособност.
(4) (изм. 2007) по предложение на регионалната колегия, Управителния съвет на Камарата взима решение за разсрочване или опрощаване плащането на  вноските по ал. (3).
(5) (изм. 2007) Вноските по ал. 3 се събират еднократно чрез Регионалните колегии в срок до края на месец ноември на текущата година, по начин определен от Управителния съвет на Камарата.
(6) (нова 2007) Ветераните от войните и почетните членове на Камарата се освобождават от годишни вноски.
Чл.50. (1) (изм. 2007) За поддръжка на регистрите по чл. 6, т. 2 и 3 по ЗКАИИП се събират вноски за регистрация в размер, определен от Управителния съвет на Камарата.
(2) (изм. 2007) Вноските за регистрация по ал. 1 се събират еднократно годишно в размер и срок определен от Управителния съвет на Камарата.
(3) (нова 2007) За поддръжка на регистрите по § 1 т. 6 от ДР на ЗКАИИП се събират вноски за регистрация в размер, определен от Управителния съвет на Камарата.
(4) (нова 2007) Вноските за регистрация по ал. 3 се събират в момента на регистриране на договора в размер определен от Управителния съвет на Камарата.
(5) (нова 2007) За поддръжка на регистрите по чл. 6, т. 2 и 3 във връзка с чл. 12 от ЗКАИИП се събират вноски за регистрация в размер, определен от Управителния съвет на Камарата.
(6) (нова 2007) Вноските за регистрация по ал. 5 се събират еднократно годишно в размер и срок определен от Управителния съвет на Камарата.
(7) (нова 2007) Вноските за чуждестранни архитекти по регистъра на „Наредба за условията и реда за признаване на правоспособност в областта на устройственото планиране и инвестиционното проектиране на лица с професионална квалификация "архитект", съответно "инженер", придобита в държава - членка на европейския съюз, на...”., (по чл. 7 и чл. 8 от наредбата) се събират еднократно годишно в размер и срок определен от Управителния съвет на Камарата.
(8) (нова 2007) Вноски за вписване на промени по регистрите, които се определят от Управителния съвет на Камарата.
Чл.50а. (нов 2007) Глобите по чл. 36 ал. 1, т. 2 от ЗКАИИП се събират в едномесечен срок след приключване на производството по Административно процесуалния кодекс (АПК), а в случаите на липса на съдебно производство – в едномесечен срок от произнасянето на решението на Управителния съвет на Камарата, съответно от получаване на съобщението, че същото е изготвено.
Чл.51 (1) (отм.2004).
(2) (изм.2004) Имуществото на Камарата включва: право на собственост и ограничени вещни права върху движими и недвижими вещни; права на интелектуална собственост; пари и други.
(3) (изм.2004) Имуществото на Камарата и приходите от неговото стопанисване се използуват единствено за изпълнение на целите, посочени в ЗКАИИП и този Устав.
(4) (нова 2007) Придобиване на вещни права върху недвижими имоти се извършва от Управителния съвет на Камарата с предварително разрешение на Общото събрание. Общото събрание може да даде предварително принципно съгласие в този смисъл или да ограничи правото на Управителния съвет за определена финансова година.
(5) (нова 2007) Разпореждането с вещни права се извършва от Управителния съвет на Камарата след решение на Общото събрание, прието с квалифицирано мнозинство – две трети от гласовете.
Чл.52. Приходите и разходите на Камарата се отчитат пред Общото събрание.

Глава Осма
Бюджет
(нова 2007)
Чл.53. (нов 2007) Бюджетът на Камарата се формира за една календарна година.
Чл.54. (нов 2007) Бюджетът на Камарата, както и отчетите за приходи и разходи се утвърждават на редовното годишно Общо събрание на Камарата.
Чл.55. (нов 2007) По решение на Общото събрание или по решение на Управителния съвет на Камарата може да бъде възложен счетоводен /финансов одит, който да бъде представен на Общото събрание.
Чл.56. (нов 2007) (1) Приходната част на бюджета се формира по чл. 28, ал. 2 от ЗКАИИП.
(2) От приходите в Бюджета на Камарата се формират фондове - основен, целеви, основен капитал и ДМА и резервен, свързани с целите на Камарата, посочени в ЗКАИИП.
(3) От приходите в Бюджета на Камарата във фонд „основен” се формират следните бюджетни сметки:

1. бюджетна сметка „комисии” за обезпечаване на дейността на комисиите към Управителния

съвет на Камарата, Контролния съвет и Комисията по дисциплинарно производство;

2. бюджетна сметка „работни заплати”;

3. бюджетна сметка „общи текущи разходи”;
4. бюджетна сметка „резервен”;

5. бюджетна сметка „общи текущи разходи” за регионални колегии по предварително одобрените от общите им събрания годишни план програми.
(4) От приходите в Бюджета на Камарата се формира във фонд „целеви” следните бюджетни сметки:

1. „Гаранционна”, подпомагащ участието на членове на Камарата в архитектурни конкурси, в съответствие с правилата за управление на фонда, утвърдени от Управителния съвет на Камарата;

2. „Правна” – за правни консултации и защита на членовете на Камарата при съдебни производства за защита на авторски и материални права, свързани с упражняване на професията;

3. „Квалификация” за подпомагане повишаването на квалификацията на членовете на Камарата в краткосрочен и дългосрочен период;

4. „Европейска интеграция” – за организиране на срещи с колеги от сродни организации в ЕС. За организиране на изложби, които да популяризират българската архитектура в Европа.
(5) От приходите от еднократните встъпителни вноски се формира основен капитал на Камарата.
(6) Неусвоените средства от предходни години формират фонд „резервен” както към Камарата така и към регионалните колегии.
(7) Правилата за управление на фондовете основни, целеви, основен капитал и ДМА и резервен се определят с Правилника за Финансова дейност и се утвърждават от Управителния съвет на Камарата по предложение на Бюджетната комисия и със съгласието на съветите на регионалните колегии.
Чл.57. (нов 2007) (1) Разходната част на бюджета се формира от:

1. разходи по основни фондове;

2. разходи по целеви фондове;

3. разходи по фонд „основен капитал и ДМА”;

4. разходи по фонд „резервен”.
(2) Разходите по ал. 1 се оперират чрез съответните бюджетни сметки.
(3) Фонд основен капитал може да се ползва само за закупуване на ДМА .
(4) По предложение на Бюджетната комисия и с решение на Управителния съвет на Камарата може да се прехвърлят средства между фондовете с изключение на фонд „основния капитал”.
(5) разходната част по ал.1, т.1 и т.2 се доказват с план програма за съответната календарна година и се одобряват от Управителния съвет.

	Глава седма

БЮДЖЕТ И ФИНАНСИРАНЕ
Чл.60. Камарата и нейните регионални структури се самоиздържат в рамките на годишните си приходи и акумулираните неизразходвани средства от предходни години.
Чл.61. Бюджетът на камарата се структурира на две нива:
1. Национално ниво
2. Регионално ниво.
Чл.62. Приходите в бюджета на Камарата  на национално ниво се формират от:
1. процентни отчисления от еднократни встъпителни и годишни вноски и вноски за възстановяване на членство;
2. такси за вписване в регистрите и за издаване на удостоверения и личен печат;
3.  приходи от услуги, извършвани от КАБ;
4. приходи от глоби, наложени по реда на ЗКАИИП;
5.  приходи от дарения, помощи и други.
  Чл. 63. Приходите в бюджетите на регионалните колегии се формират от:
1.част от еднократните встъпителни игодишни вноски и вноски за възстановяване на членство, след приспадане на отчисленията в приход на бюджета на Камарата на национално ниво;приходи от услуги на външни  лица, извършени от регионалната колегия

2. неусвоени средства от бюджета на предходната година. 
4.  приходи от дарения за регионалната колегия, помощи и други .
5. субсидии от бюджета на Камарата на национално ниво за регионални колегии в затруднено  финансово състояние – по преценка и  решение на Управителния съвет.
Чл.64. (1) Всеки кандидат за членство в Камарата внася еднократна встъпителна вноска, чиито размери се определят от Общото събрание на Камарата.
(2) Членовете на Камарата дължат годишна вноска в размер, определен от Общото събрание за следващата календарна година, диференцирана съобразно проектантската им правоспособност;

(3) при възстановяване на членство в Камарата се дължи заплащане на  вноска, в размер, определен от Общото събрание.

(4) По молба на членове на Камарата и/или предложение на регионалната колегия, Управителният съвет на Камарата може по изключение да вземе решение за опрощаване плащането на  вноските за съответна година на отделни нейни членове.
   (5) Ветераните от войните и почетните членове на Камарата се освобождават от годишни вноски.
(6) Вноските по ал. 2 за следващата календарна година се събират еднократно чрез Регионалните колегии в срок до 20-ти  декември на текущата година, по начин определен от Управителния съвет на Камарата.
Чл.65. За вписване в  регистрите , както и за  издаване на удостоверения,  се събират такси в размери, определени от Общото събрание на Камарата.
Чл.66.(1). Всички вноски, такси и глоби, се заплащат в брой или се внасят по банков път по сметка на съответната регионална колегия.
(2) Дължимите вноски и отчисления за националния бюджет на Камарата се превеждат от Регионалните колегии по сметка на КАБ, в двуседмичен срок от постъпване на сумата от съответното плащане.  
Чл.67. Глобите, налагани по реда на  ЗКАИИП се събират по реда на Гражданския процесуален кодекс (ГПК) в едномесечен срок след приключване на производството. 
Чл.68 (1) Имуществото на Камарата включва: право на собственост и ограничени вещни права върху движими и недвижими вещи; права на интелектуална собственост; пари и други.
(2) Имуществото на Камарата и приходите от неговото стопанисване се използуват единствено за изпълнение на целите, посочени в ЗКАИИП и този Устав.                                                                                              
(3) Придобиване и разпореждане с недвижими имоти, респ. – с вещни права върху такива имоти, се извършва по решение на Общото събрание на КАБ. Общото събрание може да даде предварително принципно съгласие в този смисъл или да ограничи правото на Управителния съвет за определена финансова година или за определена сделка.
(4) В рамките на предоставените правомощия Управителният съвет определя условията за конкретната сделка.   
Чл.69. Бюджетът на Камарата и бюджетите на регионалните колегии се формират за една календарна година.
Чл.70. Бюджетът на Камарата,  както и отчетите за приходи и разходи се утвърждават на редовното годишно Общо събрание на Камарата.
Чл.71. По решение на Общото събрание или по решение на Управителния съвет на Камарата може да бъде възложен счетоводен /финансов/ одит, който се представя на Общото събрание.
Чл.72. Средствата на Камарата  и Регионалните колегии  се изразходват съгласно утвърдения бюджет за финансовата година.
Чл.73. (1) Всички приходи и разходи се планират предварително в бюджета на КАБ и бюджетите на  Регионалните колегии.
(2) За периода от началото на годината до одобряване на бюджета от Общото събрание на КАБ , Управителният съвет и Регионалните управителни съвети могат да извършват   разходи за всеки месец в рамките на 1/12  от средствата на бюджета за предходната година.
Чл.74. По решение на Общото събрание на Камарата може да се правят корекции в проектобюджетите на регионалните структури при констатиране на грешки и несъответствия, водещи до неправилно определяне на общите средства.
Чл.75. Във връзка с целевото изразходване на средствата и осъществяването на контрол по спазването на бюджета, Управителният съвет на КАБ въвежда единна номенклатура на разходите, която е задължителна за системата на Камарата, вкл. за регионалните й структури.
 Чл.76. (1) След одобряването на бюджета от Общото събрание, промени в същия могат да се правят само за трансформиране на разходите между отделни пера, във връзка с възникнали непредвидени конкретни потребности, в размер до 15 на сто от стойността на съответните намалявани пера.  
 (2) Решението за трансформиране на разходи по смисъла на предходната алинея, се взема от Управителния съвет – за бюджета на КАБ и от Регионалните управителни съвети – за бюджетите на регионалните колегии.
 (3) Промени на бюджета, извън посочените по-горе, могат да се правят само по решение на Общото събрание.
Чл.77. Неизразходваните средства за съответната календарна година се прибавят към бюджета на КАБ, респ. регионалните колегии, за следващата година.
Чл.78.(1) Регионалните колегии използват средствата от регионалните бюджети за целите, посочени в одобрената от Общото събрание на регионалната колегия план-програма.
(2) Регионалните управителни съвети вземат самостоятелно решения за възлагане на външни услуги и за доставки на обща стойност до 10% от бюджета за годината ,а над тази сума – след съгласуване с УС на КАБ.
(3) При покупка на дълготрайни материални активи се прави предварително подбор между най-малко три конкурентни независими оферти.


	 По чл.60  Необходима добавка
   По чл.61  Въвежда се ясно структуриране
   По чл.62  Изчерпателно се описваат источниците на приходи за формииране бюджета на КАБ на национално ниво
   По чл.63  Изчерпателно се описваат источниците на приходи за формииране бюджета на КАБ на регионално ниво
   По чл.64(2)  Редакционна добавка
   По чл.64(3)  Важна добавка, упоменаваща органа, който определя размера на възстаноовителната вноска
   По чл.64(4)  Процедурни добавки
   По чл.64(6)  Много важна добавка, определяща крайния срок за събиране на основната вноска, формираща бюджета на КАБ. Датата е избрана с оглед на времето, необходимо за подаване на информация в Комисията по регистъра и коректното публикуване на имената на изрядните членове в Държавен вестник.

   По чл.65  Важна добавка, упоменаваща органа, който определя размера на таксите
   По чл.66  Определяне на процедура за заплащане на вноските и таксите, както и сроковете за превод на отчисления за централния бюджет на КАБ.
   По чл.67  Добавка, определяща реда и срока за налагане на глоби.
   По чл.68(3) и (4)  Много важен текст, уточняващ начина на разпореждане с недвижими имоти. Утвърждава се изключителното право на върховния орган на КАБ за  разпореждане с недвижима собственост, но се създава възможност за по-голяма оперативност, чрез упълномощаване на УС за определени сделки.
   По чл.69  Редакционна дообавка
   По чл.72 Логична постановка
   По чл.73  Този член определя рамката за извършване на разходи в периода до одобряване на бюджета на КАБ. Това е важно за нормалното функциониране на структурите на Камарата, поради обстоятелството, че годишните отчетни събрания на КАБ се провеждат в периода април-май на всяка година. 
   По чл.74  Осигурява възможнаост за корекции при грешки в проектобюджетите.
   По чл.75  Изискване за коректен счетоводен механизъм.
   По чл.76  Даване на буферен толеранс за промяна на бюджета при възникнала необходимост и определяне на органа, който е упълномощен да извършва корекцията.
   По чл.77  Предложение за коректно разпореждане с икономисаните средства
   По чл.78  Този член вменява отговорност на Регионалните УС да спазват  перата от приетия бюджет при извършване на разходи, като дава права за разпореждане с част от планираните средства за директно договаряне с доставчици и изпълнители.


	
	
	

	Глава девета

ВЪЗНАГРАЖДЕНИЯ
(нова 2007)
Чл.58. (нов 2007) Архитектите, регистрирани в Камарата, предоставят проектантски услуги в устройственото планиране и инвестиционното проектиране и получават възнаграждение за извършената работа, определено в писмен договор с възложителя, въз основа на свободно договаряне.
Чл.59. (нов 2007) (1) Договорите за предоставяне на проектантски услуги в устройственото планиране се регистрират в регионалната колегия, в която членува архитекта - изпълнител по договора.
(2) Договорите за предоставяне на проектантски услуги в инвестиционното проектиране за обекти от първа до четвърта категория, съгласно чл. 137, ал. 1, т. 1-4 от ЗУТ, се регистрират в регионалната колегия, в която членува архитекта - изпълнител по договора.
(3) Регистрирането на договор се извършва с представяне на попълнено и подписано заявление за регистрация, съдържащо информация за наименованието и местоположението на обекта, технически параметри и данни на възложителя и изпълнителя и декларация от изпълнителя за спазване на “Методика за определяне на възнагражденията за предоставяне на проектантски услуги в устройственото планиране и инвестиционното проектиране”
(4) Регистрацията на договорите може да се извършва и по електронен път.
Чл.60. (нов 2007) Възнаграждението за договорените проектантски услуги не може да бъде по-ниско от себестойността им, определена с “Методика за определяне на възнагражденията за предоставяне на проектантски услуги в устройственото планиране и инвестиционното проектиране” и съответните приложения към нея.
Чл.67. (нов 2007) За вземания, произтичащи от неизплатени възнаграждения по регистрирани договори, архитектът - изпълнител по договора може да се снабди с изпълнителен лист по реда на Глава двадесет и трета от Гражданския процесуален кодек

	Глава девета

ВЪЗНАГРАЖДЕНИЯ
Чл.79. Архитектите, урбанистите и ландшафните архитекти, регистрирани в Камарата, предоставят проектантски услуги в устройственото планиране и инвестиционното проектиране и получават възнаграждение за извършената работа,  въз основа на свободно договаряне. 
 Чл.80. Възнаграждението за договорената проектантска услуга не може да бъде по-ниско от себестойността й, определена с “Методика за определяне на  възнаграждения за предоставяне на проектантски услуги в устройственото планиране и инвестиционното проектиране” и съответните приложения към нея.
Чл.81. (1) В националните и регионалните Управителни съвети, в постоянните и временните комисии, Председателите и членовете на посочените органи могат да бъдат назначавани по трудов договор, в съответствие с утвърденото щатно разписание и изискванията за минимални трудови възнаграждения, при спазване на условията и регламентите, посочени в отделен правилник, който се приема от Управителния съвет на КАБ, както и в съответствие с решенията на Общите събрания на регионалните колегии.
(2) За участие в работата на експертни комисии и работни групи, привлечените лица – членове на КАБ или външни консултанти, имат право да получат съответно възнаграждение, ако не са назначени по трудов договор към КАБ или РК.


	   По чл.79   Синхронизиране със ЗКАИИП
   По чл.81(1) Този член легитимира практиката на заплащане труда на заети в ръководството на КАБ нейни членове, което е основен пазарен принцип. Описани са и органите, упълномощени да определят възнаграждението на назначени на трудов договор ръководни кадри.
   По чл.81(2)  В работата на ръководните органи на КАБ често се налага експертно съдействие от външнии консултанти, свързано с професионални становища, рецензии и юридически услуги. В бюджета на КАБ и този на РК се предвиждат срадства за тази дейност. 

	 допълнителнИ             разпоредбИ
§ 1. По смисъла на този устав:

1. “Камарата” или “Камарата на архитектите в България” е “Камарата на архитектите” по Закона за камарите на архитектите и инженерите в инвестиционното проектиране;
2. (отм. с ДВ, бр. 79/2006)
§ 2. Всеки член на Камарата на архитектите в България със ограничена проектантска правоспособност и пълна проектантска правоспособност има индивидуален печат, с който подпечатва проектите си.
§ 2а. (нов 2007) (1) Архитектурно проектантско бюро се регистрира в Камарата от:
1. физическо лице, притежаващо проектантска правоспособност
2. “Едноличен търговец” на лице, притежаващо проектантска правоспособност
3. “Юридическо лице”, изцяло собственост на физически лица с проектантска правоспособност
(2) За вписване в регистъра проектантските бюра заявяват име, адрес, състав, ръководител
(3) В състава на проектантските бюра не могат да бъдат включвани лица, попадащи под ограниченията на Кодекса на труда, на Закона за държавния служител, съсобственици, съдружници, акционери или служители при търговци с предмет на дейност строителство, търговия с недвижими имоти или търговия със строителни материали
(4) Проектантските бюра прилагат доказателства за регистрацията си към проектните разработки.
§ 2б. (нов 2012) В текстовете на този Устав думата „архитект“ да се замени с думите „архитект, ландшафтен архитект, урбанист“.
	     допълнителнИ разпоредбИ
§ 1. По смисъла на този устав:
 “Камарата” или “Камарата на архитектите в България” е “Камарата на архитектите” по Закона за камарите на архитектите и инженерите в инвестиционното проектиране;
§ 2.  За „свързани лица“ се считат лицата, посочени в § 1 от Допълнителните разпоредби на Търговския закон.
§ 3. Всеки член на Камарата на архитектите в България с ограничена проектантска правоспособност и пълна проектантска правоспособност има индивидуален печат, с който подпечатва проектите си.

	   По §2  Законова постановка

	преходни и заключителни разпоредби

§ 3. Камарата на архитектите в България се конституира с подписването на Протокола и Устава от участниците в Учредителното събрание на Камарата на архитектите в България.
§ 4. членството в Камарата възниква:
1. за учредителите - с подписването на Протокола на Учредителното общо събрание;
2. за всички останали архитекти след вписването им в Регистъра за пълна проектантска правоспособност и Списъците за ограничена проектантска правоспособност и списъка на доброволните членове;
§ 5. делегатите на учредителното събрание, предложени за членове на органи на управление, подават декларация, че отговарят на условията на чл. 12, ал. 3 и чл. 21, ал. 4 от Закона за камарите на архитектите и инженерите в инвестиционното проектиране.
§ 6. (1) Камарата на архитектите в България приема вливането на съществуващата “Камара на архитектите в България”, регистрирана по Закона за юридическите лица с нестопанска цел.
(2) Приема названието “Камара на архитектите в България” и запазения знак.
(3) Членовете на съществуващата “Камара на архитектите в България”, регистрирана по Закона за юридическите лица с нестопанска цел, на основание чл.12, ал.3 от Закона за юридическите лица с нестопанска цел стават автоматично членове на Камарата на архитектите в България по Закона за камарите на архитектите и инженерите в инвестиционното проектиране със статут на доброволни членове до вписването им в съответните регистри за проектантска правоспособност.
(4) Заварените към датата на влизане на Закона за камарите на архитектите и инженерите в инвестиционното проектиране в сила членове на Камарата на архитектите в България, регистрирана по Закона за юридическите лица с нестопанска цел, както и тези с прекъснато преди тази дата членство, продължило най-малко 18 месеца, не дължат встъпителни вноски по чл.50, ал.1. За такива им се признават материалните активи ал.5 и приносът им към създаването и дейността на сегашната Камара.
(5) Приема архива и имуществото – активи и пасиви на съществуващата “Камара на архитектите в България”, регистрирана по Закона за юридическите лица с нестопанска цел след прекратяването й.
§ 7. Въпроси, които не са уредени с настоящия Устав, се решават от Общото събрание, съобразно Закона за камарите на архитектите и инженерите в инвестиционното проектиране и законодателството на Република България.
§ 8. В случай, че избран от Националното Учредително събрание член на ръководните органи на Камарата на архитектите в България получи отказ по чл.22 от настоящия Устав за признаване на пълна проектантска правоспособност, той се отстранява от Управителния съвет и се замества пореда на чл.32, ал.4 от Устава.
§ 9. Учредителното събрание е Общо събрание на Камарата на архитектите в България.


	преходни и заключителни разпоредби
§ 1. Камарата на архитектите в България се конституира с подписването на Протокола и Устава от участниците в Учредителното събрание на Камарата на архитектите в България.
§ 2. членството в Камарата възниква:
1. за учредителите - с подписването на Протокола на Учредителното общо събрание;
2. за всички останали архитекти след вписването им в Регистъра за пълна  и  ограничена проектантска правоспособност и списъка на доброволните членове;
§ 3. делегатите на учредителното събрание, предложени за членове на органи на управление, подават декларация, че отговарят на условията на чл. 12, ал. 3 и чл. 21, ал. 4 от Закона за камарите на архитектите и инженерите в инвестиционното проектиране.
§ 4. (1) Камарата на архитектите в България приема вливането на съществуващата “Камара на архитектите в България”, регистрирана по Закона за юридическите лица с нестопанска цел.
(2) Приема названието “Камара на архитектите в България” и запазения знак.
(3) Членовете на съществуващата “Камара на архитектите в България”, регистрирана по Закона за юридическите лица с нестопанска цел, на основание чл.12, ал.3 от Закона за юридическите лица с нестопанска цел стават автоматично членове на Камарата на архитектите в България по Закона за камарите на архитектите и инженерите в инвестиционното проектиране със статут на доброволни членове до вписването им в съответните регистри за проектантска правоспособност.
(4) Заварените към датата на влизане на Закона за камарите на архитектите и инженерите в инвестиционното проектиране в сила членове на Камарата на архитектите в България, регистрирана по Закона за юридическите лица с нестопанска цел, както и тези с прекъснато преди тази дата членство, продължило най-малко 18 месеца, не дължат встъпителни вноски по чл.50, ал.1. За такива им се признават материалните активи ал.5 и приносът им към създаването и дейността на сегашната Камара.
(5) Приема архива и имуществото – активи и пасиви на съществуващата “Камара на архитектите в България”, регистрирана по Закона за юридическите лица с нестопанска цел след прекратяването й.
§ 5. Въпроси, които не са уредени с настоящия Устав, се решават от Общото събрание, съобразно Закона за камарите на архитектите и инженерите в инвестиционното проектиране и законодателството на Република България.
§ 6. В случай, че избран от Националното Учредително събрание член на ръководните органи на Камарата на архитектите в България получи отказ  за признаване на пълна проектантска правоспособност, той се отстранява  и се замества по реда, определен в Устава.
§ 7. Учредителното събрание е Общо събрание на Камарата на архитектите в България.
   § 8. Въпроси, които не са уредени с    настоящия Устав, се решават от Общото събрание, съобразно      ЗКАИИП                   и     законодателството на Република България.
 § 9.  Измененията на Устава  са приети на Общо събрание на КАБ на  ................ .

	   По §6  Редакционна корекция
   По §8  Заключителен обобщаващ текст


